-----------------------------------------------------------------------
  12. ฐานะการเงินและผลการดำเนินงาน

  -----------------------------------------------------------------------

1.  งบการเงิน

    1.  สรุปรายงานการสอบบัญชี

  สำหรับงบการเงินปี 2549 – 2550 บริษัทได้แต่งตั้งนายอภิชาติ สายะสิต
  ผู้สอบบัญชีรับอนุญาตเลขทะเบียน 4229 เป็นผู้สอบบัญชี (นายอภิชาติ สายะสิต
  ได้เปลี่ยนสังกัดจากบริษัท โฮร์เวิธ (ประเทศไทย) จำกัด เป็น บริษัท เอ็ม อาร์ แอนด์
  แอสโซซิเอท จำกัด
  ซึ่งเป็นผู้สอบบัญชีที่ได้รับความเห็นชอบจากสำนักงานคณะกรรมการตลาดหลักทรัพย์และตลาดหลักทรัพย์)

  งบการเงินปี 2549 สิ้นสุดวันที่ 31 ธันวาคม 2549

  ผู้สอบบัญชีได้เสนอรายงานว่า จากการตรวจสอบและจากรายงานของผู้สอบบัญชีอื่น
  งบการเงินสำหรับปีสิ้นสุดวันที่ 31 ธันวาคม 2549 แสดงฐานะการเงิน
  ผลการดำเนินงานและกระแสเงินสดถูกต้องตามที่ควรในสาระสำคัญ
  ตามหลักการบัญชีที่รับรองทั่วไป

  อย่างไรก็ตาม ผู้สอบบัญชีมีข้อสังเกตในรายงานการสอบบัญชีสำหรับสิ้นสุดวันที่ 31 ธันวาคม 2549
  ว่าผู้สอบบัญชีไม่ได้ตรวจสอบงบการเงินสำหรับแต่ละปีสิ้นสุดวันที่ 31 ธันวาคม 2549
  ของกิจการร่วมการค้าแห่งหนึ่ง
  ซึ่งบริษัทใช้งบการเงินของกิจการร่วมการค้าดังกล่าวเป็นเกณฑ์ในการบันทึกเงินลงทุนตามวิธีส่วนได้เสียในงบการเงินเฉพาะบริษัทสำหรับปีสิ้นสุดวันที่
  31 ธันวาคม 2549
  และบริษัทได้รวมงบการเงินของกิจการร่วมค้าดังกล่าวในงบการเงินรวมสำหรับปีสิ้นสุดวันที่ 31
  ธันวาคม 2549
  ซึ่งผู้สอบบัญชีได้รับรายงานการสอบบัญชีของกิจการร่วมค้าแห่งนั้นซึ่งเสนอรายงานอย่างไม่มีเงื่อนไข
  ดังนั้น
  การเสนอรายงานของผู้สอบบัญชีในส่วนที่เกี่ยวข้องกับกิจการร่วมค้าดังกล่าวในงบการเงินและในงบการเงินรวมได้ถือตามรายงานของผู้สอบบัญชีนั้น

  งบการเงินปี 2550 สิ้นสุด ณ วันที่ 31 ธันวาคม 2550

  งบการเงินของบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) สิ้นสุด ณ วันที่
  31 ธันวาคม 2550 ตรวจสอบโดยนายอภิชาติ สายะสิต ผู้สอบบัญชีรับอนุญาตเลขทะเบียน 4229
  จากบริษัท เอ็ม อาร์ แอนด์ แอสโซซิเอท จำกัด
  ซึ่งเป็นผู้สอบบัญชีที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์

  ผู้สอบบัญชีได้เสนอรายงานว่า จากการตรวจสอบ งบการเงินสำหรับปี สิ้นสุดวันที่ 31 ธันวาคม
  2550 แสดงฐานะการเงิน ผลการดำเนินงาน และกระแสเงินสด ถูกต้องตามที่ควรในสาระสำคัญ
  ตามหลักการบัญชีที่รับรองทั่วไป

  อย่างไรก็ตาม ผู้สอบบัญชีมีข้อสังเกตในรายงานการสอบบัญชีสำหรับ ปีสิ้นสุดวันที่ 31 ธันวาคม
  2550 ว่า เริ่มตั้งแต่วันที่ 1 มกราคม 2550
  บริษัทได้เปลี่ยนแปลงนโยบายการบัญชีสำหรับเงินลงทุนในบริษัทย่อยและกิจการร่วมค้าในงบการเงินเฉพาะของบริษัทจากวิธีส่วนได้เสียเป็นวิธีราคาทุน
  และเรียกชื่องบการเงินดังกล่าวว่า “งบการเงินเฉพาะกิจการ”
  เพื่อให้เป็นไปตามประกาศของสภาวิชาชีพบัญชี ฉบับที่ 26/2549 ลงวันที่ 11 ตุลาคม 2549
  เรื่อง “มาตรฐานการบัญชี ฉบับที่ 44 เรื่อง
  งบการเงินรวมและการบัญชีสำหรับเงินลงทุนในบริษัทย่อย (แก้ไขเพิ่มเติมครั้งที่ 1)” ในการนี้
  บริษัทได้ปรับปรุงย้อนหลัง งบการเงินเฉพาะกิจการสำหรับปี สิ้นสุดวันที่ 31 ธันวาคม 2550
  และงบดุลเฉพาะกิจการ ณ วันที่ 31 ธันวาคม 2549
  ที่แสดงเปรียบเทียบซึ่งเป็นผลมาจากการเปลี่ยนแปลงนโยบายการบัญชีเกี่ยวกับเงินลงทุนในบริษัทย่อย
  และกิจการร่วมค้า
  ผู้สอบบัญชีได้ตรวจสอบรายการปรับปรุงย้อนหลังซึ่งได้ปรับปรุงไว้ในงบการเงินเฉพาะกิจการดังกล่าวแล้ว
  และผู้สอบบัญชีเห็นว่ารายการปรับปรุงดังกล่าวเหมาะสมและได้ปฏิบัติอย่างถูกต้อง

2.  งบการเงินรวม

  ------------------------------------------------------ -------------- -------- -------------- -------- -------------- --------
                                                         ปี 2548                  ปี 2549                  ปี 2550         

                                                         พันบาท          %        พันบาท          %        พันบาท          %

  งบดุล                                                                                                                  

  เงินสดและเงินฝากสถาบันการเงิน                              239,966.29     11.4%    66,258.53      2.5%     135,961.76     3.6%

  ลูกหนี้การค้า - กิจการอื่น                                    197,882.25     9.4%     209,713.44     8.0%     252,401.37     6.6%

  ลูกหนี้การค้าที่ยังไม่เรียกเก็บ                                  30,282.57      1.4%     574,504.41     22.0%    1,728,968.02   45.3%

  สินค้าคงเหลือ                                             1,034,293.55   49.0%    996,543.94     38.1%    557,494.56     14.6%

  เงินลงทุนในเงินฝากประจำที่มีข้อจำกัดในการใช้                    171,901.54     8.1%     332,214.72     12.7%    138,748.80     3.6%

  ที่ดิน อาคารและอุปกรณ์ - สุทธิ                                288,567.24     13.7%    315,256.22     14.9%    781,766.47     20.5%

  รวมสินทรัพย์                                              2,112,000.98   100.0%   2,612,709.39   100.0%   3,816,095.99   100.0%

  เงินกู้ยืมระยะสั้นจากสถาบันการเงิน                             388,000.00     18.4%    548,100.30     21.0%    667,358.01     17.5%

  เงินกู้ยืมระยะยาวจากสถาบันการเงินส่วนที่ครบกำหนดชำระภายในหนึ่งปี   218,655.79     10.4%    196,402.93     7.5%     325,200.00     8.5%

  เจ้าหนี้การค้าและตั๋วเงินจ่าย                                  154,994.24     7.3%     339,724.95     13.0%    825,699.63     21.6%

  เงินรับล่วงหน้าจากลูกค้า                                     18,307.78      0.9%     197,929.44     7.6%     397,259.36     10.4%

  เงินกู้ยืมระยะยาว - สุทธิ                                    279,800.00     13.2%    259,100.30     9.9%     58,690.22      1.5%

  รวมหนี้สิน                                                1,193,371.27   56.5%    1,653,934.39   63.3%    2,497,145.19   65.4%

  ทุนที่ออกและชำระแล้ว                                       500,000.00     23.7%    500,000.00     19.1%    625,000.00     16.4%

  กำไรสะสม                                               418,628.78     19.8%    458,774.08     17.6%    599,930.94     15.7%

  รวมส่วนของผู้ถือหุ้น                                         918,629.71     43.5%    958,775.00     36.7%    1,318,950.79   34.6%
  ------------------------------------------------------ -------------- -------- -------------- -------- -------------- --------

หมายเหตุ งบดุลแสดงเฉพาะรายการที่สำคัญ

  ---------------------------------- -------------- -------- -------------- -------- -------------- --------
                                     ปี 2548                  ปี 2549                  ปี 2550         

                                     พันบาท          %        พันบาท          %        พันบาท          %

  งบกำไรขาดทุน                                                                                       

  รายได้จากการรับเหมาก่อสร้าง            2,122,093.94   98.9%    1,204,424.60   94.3%    2,706,677.16   98.3%

  รายได้จากการขายอสังหาริมทรัพย์          8,202.00       0.4%     48,836.00      3.8%     35,976.00      1.3%

  รายได้อื่น                            16,109.77      0.8%     24,472.41      1.9%     10,942.15      0.4%

  รวมรายได้                           2,146,405.71   100.0%   1,277,733.01   100.0%   2,753,595.31   100.0%

  ต้นทุนรับเหมาก่อสร้าง                   1,689,941.06   78.7%    899,174.42     70.4%    2,178,021.66   79.1%

  ต้นทุนขายอสังหาริมทรัพย์                 6,893.49       0.3%     42,424.62      3.3%     32,143.35      1.2%

  รวมต้นทุนขาย                         1,696,834.55   79.1%    941,599.04     73.7%    2,210,165.01   80.3%

  กำไรขั้นต้น                           433,461.39     20.3%    311,661.56     24.9%    532,488.15     19.3%

  ค่าใช้จ่ายในการขายและบริหาร            170,539.94     7.9%     208,452.42     16.3%    240,851.79     8.7%

  ค่าเผื่อผลขาดทุนจากการด้อยค่าของสินทรัพย์                           15,000.00      1.18%    0.00           0.0%

  ดอกเบี้ยจ่าย                          11,344.04      0.5%     40,064.60      3.1%     66,492.05      2.4%

  ภาษีเงินได้                           48,991.74      2.3%     32,471.66      2.5%     76,179.62      2.8%

  กำไรสุทธิส่วนที่เป็นของผู้ถือหุ้นส่วนน้อย       -0.59          0.0%     0.00           0.0%     0.00           0.0%

  กำไรสุทธิ                            218,694.86     10.2%    40,145.30      3.1%     159,906.85     5.8%

  กำไรสุทธิต่อหุ้น**                      0.44                    0.08                    0.27           
  ---------------------------------- -------------- -------- -------------- -------- -------------- --------

หมายเหตุ งบกำไรขาดทุน แสดงเฉพาะรายการที่สำคัญ

** กำไรสุทธิต่อหุ้น ภายหลังปรับเป็นมูลค่าที่ตราไว้หุ้นละ 1 บาท

  -------------------------- -------------- -------------- --------------
                             ปี 2548         ปี 2549         ปี 2550

                             พันบาท          พันบาท          พันบาท

  งบกระแสเงินสด                                             

  กระแสเงินสดจากการดำเนินงาน   53,843.90      (56,975.29)    (280,683.89)

  กระแสเงินสดจากการลงทุน       (245,515.71)   (215,935,41)   162,052.35

  กระแสเงินสดจากการจัดหาเงิน    291,496.07     99,202.93      188,334.77

  กระแสเงินสดสุทธิ              99,824.25      (173,707.77)   69,703.24
  -------------------------- -------------- -------------- --------------

  หมายเหตุ งบกระแสเงินสด แสดงเฉพาะรายการที่สำคัญ

2.  อัตราส่วนทางการเงินที่สำคัญ

  ----------------------------------- ------- ---------- ----------- ----------
  อัตราส่วนทางการเงิน                            รอบปีสิ้นสุด ณ รอบปีสิ้นสุด ณ  รอบสิ้นสุด ณ
                                              31 ธ.ค.    31 ธ.ค.     31 ธ.ค.
                                              2548       2549        2550

  อัตราส่วนสภาพคล่อง (Liquidity Ratio)                                  

  อัตราส่วนสภาพคล่อง                     (เท่า)   1.81       1.43        1.21

  อัตราส่วนสภาพคล่องหมุนเร็ว               (เท่า)   0.51       0.62        0.90

  อัตราส่วนสภาพคล่องกระแสเงินสด           (เท่า)   0.04       -0.05       --0.15

  อัตราส่วนหมุนเวียนลูกหนี้การค้า             (เท่า)   4.70       2.52        1.99

  ระยะเวลาเก็บหนี้เฉลี่ย                   (วัน)    76.58      142.62      180.78

  อัตราส่วนหมุนเวียนสินค้าคงเหลือ            (เท่า)   1.59       0.93        2.84

  อัตราส่วนหมุนเวียนสินค้าคงเหลือ            (เท่า)   11.92      38.07       245.07
  (รับเหมาก่อสร้าง)                                                     

  อัตราส่วนหมุนเวียนสินค้าคงเหลือ            (เท่า)   1.83       0.95        2.88
  (อสังหาริมทรัพย์)                                                      

  ระยะเวลาขายสินค้าเฉลี่ย                 (วัน)    226.71     388.22      126.56

  ระยะเวลาขายสินค้าเฉลี่ย (รับเหมาก่อสร้าง)  (วัน)    30.19      9.46        1.47

  ระยะเวลาขายสินค้าเฉลี่ย (อสังหาริมทรัพย์)   (วัน)    196.53     378.77      125.10

  อัตราส่วนหมุนเวียนเจ้าหนี้                 (เท่า)   4.14       3.81        3.79

  ระยะเวลาชำระหนี้                      (วัน)    86.96      94.57       94.91

  Cash cycle                          (วัน)    216.33     436.27      212.43

  อัตราส่วนแสดงความสามารถในการหากำไร                                   
  (Profitability Ratio)                                              

  อัตรากำไรขั้นต้น                        (%)     20.35      24.87       19.42

  อัตรากำไรจากการดำเนินงาน              (%)     13.00      8.82        10.99

  อัตรากำไรอื่น                          (%)     n/a        n/a         n/a

  อัตราส่วนเงินสดต่อการทำกำไร             (%)     19.30      -101.13     -185.53

  อัตรากำไรสุทธิ                         (%)     10.19      3.14        5.81

  อัตราผลตอบแทนผู้ถือหุ้น                   (%)     27.02      4.28        14.04

  อัตราผลตอบแทนผู้ถือหุ้น (Fully Diluted)   (%)     23.41      3.77        13.31

  อัตราส่วนแสดงประสิทธิภาพในการดำเนินงาน                                  
  (Effciency Ratio)                                                  

  อัตราผลตอบแทนจากสินทรัพย์               (%)     9.46       1.70        4.97

  อัตราผลตอบแทนจากสินทรัพย์ถาวร           (%)     108.93     33.38       44.73

  อัตราการหมุนของสินทรัพย์                 (เท่า)   0.93       0.54        0.86

  อัตราส่วนวิเคราะห์นโยบายทางการเงิน                                      
  (Financial Policy Ratio)                                           

  อัตราส่วนหนี้สินต่อส่วนของผู้ถือหุ้น            (เท่า)   1.30       1.73        1.89

  อัตราส่วนความสามารถชำระดอกเบี้ย         (เท่า)   10.07      0.39        -2.08

  อัตราส่วนความสามารถชำระภาระผูกพัน       (เท่า)   0.34       -0.43       -1.71

  อัตราการจ่ายเงินปันผล                   (%)     0          0           0
  ----------------------------------- ------- ---------- ----------- ----------

หมายเหตุ: ในส่วนอัตราส่วนทางการเงินใน ปี 2548 ปี 2549 และปี 2550
คำนวณจากงบการเงินรวมของบริษัท

3.  คำอธิบายและการวิเคราะห์ฐานะการเงินและผลการดำเนินงาน

  ในการอ่านคำอธิบายและการวิเคราะห์ฐานะการเงินและผลการดำเนินงาน
  นักลงทุนควรศึกษาข้อมูลทางการเงิน งบการเงินรวมของบริษัท
  รวมทั้งหมายเหตุประกอบงบของบริษัทที่ได้รับการตรวจสอบแล้วที่นำเสนอไว้ในเอกสารฉบับนี้ประกอบข้อมูลทางการเงินที่แสดงไว้ในตารางภายใต้หัวข้อนี้
  เป็นข้อมูลของงบการเงินรวมที่แสดงรายการสำคัญ
  และแสดงการวิเคราะห์อัตราส่วนทางการเงินที่สำคัญ

1.  ภาพรวมของผลการดำเนินงานที่ผ่านมา

  บริษัทและบริษัทย่อยดำเนินธุรกิจหลัก 2 ประเภท คือ
  รับเหมาก่อสร้างสาธารณูปโภคขนาดกลางและขนาดใหญ่ และธุรกิจอสังหาริมทรัพย์
  โดยรายได้หลักของบริษัทร้อยละ 93 ถึง ร้อยละ 98 มาจากธุรกิจรับเหมาก่อสร้าง
  ในช่วงระยะเวลา 2-3 ปีที่ผ่านมา
  ภาครัฐมีนโยบายที่จะสร้างความยั่งยืนของการเจริญเติบโตทางเศรษฐกิจของประเทศในระยะยาว
  โดยหนึ่งในมาตรการหลักได้แก่
  การส่งเสริมการลงทุนของภาคเอกชนผ่านทางคณะกรรมการส่งเสริมการลงทุน (Thailand
  Board of Investment: BOI)
  ซึ่งปัจจัยหนึ่งที่จะจูงใจให้นักลงทุนภาคเอกชนสนใจลงทุนมากขึ้นคือ
  การมีระบบสาธารณูปโภคพื้นฐาน รวมถึงระบบขนส่งมวลชนขนาดใหญ่และระบบสาธารณูปโภค
  ดังนั้นจึงมีการขยายการลงทุนทางด้านสาธารณูปโภคขั้นพื้นฐาน (Infrastructure)
  เพิ่มขึ้นอย่างต่อเนื่องในแต่ละปี เช่น การก่อสร้างสะพานข้ามทางแยกต่างๆและโครงการรถไฟฟ้า
  เป็นต้น

  บริษัทมีความเชี่ยวชาญในงานก่อสร้างสาธารณูปโภคโดยมีผลงานการก่อสร้างที่น่าเชื่อถือและได้รับความไว้วางใจจากภาครัฐบาลอย่างต่อเนื่องเป็นระยะเวลายาวนาน
  ส่งผลให้บริษัทมีผลการดำเนินงานที่ดีขึ้นอย่างต่อเนื่อง
  อย่างไรก็ตามเนื่องจากการชะลอการลงทุนในโครงการก่อสร้างโดยภาครัฐบาลในครึ่งแรกของปี
  2549 รวมทั้งในไตรมาสที่ 1 ปี 2549 ทางราชการได้ยกเลิกการประมูลใน 2 โครงการคือ
  โครงการก่อสร้างถนนกรุงเทพกรีฑา - ร่มเกล้า ช่วง 1 และ 1/1 มูลค่า 2,288 ล้านบาท
  และโครงการก่อสร้างทางลอดถนนศรีนครินทร์-ถนนสุขุมวิท103 (อุดมสุข)
  และโครงการปรับปรุงถนน ศรีนครินทร์ จากบริเวณแยกถนนพัฒนาการ - ถนนสุขุมวิท 103 มูลค่า
  1,979 ล้านบาท รวมถึงโครงการที่บริษัทประมูลได้ถูกเลื่อนการเซ็นสัญญาออกไป เช่น
  โครงการรถโดยสารประจำทางด่วนพิเศษ (BRT) เส้นทางที่ 2 สายช่องนนทรี-สะพานกรุงเทพ
  มูลค่า 661.2 ล้านบาท (ซึ่งบริษัทได้ลงนามในสัญญาจ้างของโครงการ BRT แล้ว เมื่อวันที่ 27
  กุมภาพันธ์ 2550) ส่งผลให้รายได้การรับเหมาก่อสร้างของบริษัทของ ปี 2549 ลดลงร้อยละ
  43.25 เมื่อเทียบกับระยะเวลาเดียวกันของปี 2548

  สำหรับในปี 2550 บริษัทมีรายได้จากการรับเหมาก่อสร้างเพิ่มขึ้นร้อยละ 124.73 จากปี 2549
  เนื่องจากการก่อสร้างโครงการต่อเนื่องที่มีมูลค่างานสูง ได้แก่
  โครงการก่อสร้างถนนสายบางใหญ่-แครายส่วนที่2(สะพานพระนั่งเกล้า) มีความคืบหน้ามาก
  รวมทั้งบริษัทมีการดำเนินการสำหรับโครงการใหม่ที่ได้ลงนามในสัญญาจ้างซึ่งถูกเลื่อนการลงนามในสัญญามาในปี
  2550 เช่น โครงการรถโดยสารประจำทางด่วนพิเศษ (BRT)
  และโครงการทางพิเศษสายรามอินทราวงแหวนรอบนอก กรุงเทพมหานคร สัญญาที่1 และ 2
  และโครงการก่อสร้างระบบป้องกันน้ำท่วมพื้นที่ชุมชนเมืองอ่างทอง เป็นต้น

2.  ผลการดำเนินงานที่ผ่านมาของแต่ละกลุ่มธุรกิจ

  รายได้

  รายได้ของบริษัทประกอบด้วย รายได้จากการรับเหมาก่อสร้าง
  รายได้จากการขายอสังหาริมทรัพย์ และรายได้อื่นๆ โดยมีรายละเอียดดังนี้

  1.) ในปี 2549 บริษัทมีรายได้จากการรับเหมาก่อสร้าง เท่ากับ 1,204.42 ล้านบาท
  คิดเป็นสัดส่วนร้อยละ 94.26 ของรายได้รวม ลดลงจากปี 2548 เท่ากับ 917.67 ล้านบาท
  หรือลดลงในอัตราร้อยละ 43.25 เนื่องจากโครงการเก่าส่วนใหญ่
  บริษัทได้ดำเนินการเสร็จแล้วในปี 2548 และการเซ็นสัญญาในงานใหม่
  เกิดความล่าช้าจากภาครัฐบาล สาเหตุจากการจัดสรรงบประมาณปี 2549 ล่าช้า

  ในปี 2550 บริษัทมีรายได้จากการรับเหมาก่อสร้างเท่ากับ 2,706.68 ล้านบาท คิดเป็นสัดส่วน
  ร้อยละ 98.30 ของรายได้รวม เพิ่มขึ้นจากปี 2549 เท่ากับ 1,502.26 ล้านบาท
  หรือเพิ่มขึ้นในอัตราร้อยละ 124.73 เนื่องจากบริษัทมีการรับรู้รายได้จากโครงการต่างๆ
  ที่ก่อสร้างอย่างต่อเนื่อง เช่น โครงการก่อสร้างสะพาน คสล.ข้ามแม่น้ำเจ้าพระยา อำเภอเมือง
  จังหวัดชัยนาท จำนวน 32.16 ล้านบาท
  โครงการก่อสร้างวางท่อและอาคารประกอบโครงการวางท่อเชื่อมโยงอ่างเก็บน้ำประแสร์-คลองใหญ่
  55.54 ล้านบาท โครงการก่อสร้างทางหลวงหมายเลข 302 สายบาใหญ่ – แคราย ส่วนที่ 2
  (สะพานพระนั่งเกล้า) 449.34 ล้านบาท ค่า K 13.22 ล้านบาท
  โครงการก่อสร้างระบบระบายน้ำถนนแจ้งวัฒนะไปลงสู่คลองบางตลาด 73.14 ล้านบาท
  โครงการก่อสร้างระบบป้องกันน้ำท่วมพื้นที่องค์การบริหารส่วนตำบลย่านซื่อ (พื้นที่ตลาดหลวง)
  อำเภอเมือง จังหวัดอ่างทอง 87.93 ค่า K 1.4 ล้านบาท
  โครงการก่อสร้างทางพิเศษสายรามอินทรา – วงแหวนรอบนอกกรุงเทพมหานคร สัญญาที่ 1
  933.57 ล้านบาท โครงการก่อสร้างทางพิเศษสายรามอินทรา –
  วงแหวนรอบนอกกรุงเทพมหานคร สัญญาที่ 2 800.91 ล้านบาท และโครงการที่เริ่มก่อสร้างในปี
  2550 และรับรู้รายได้ในปี 2550 เช่น โครงการก่อสร้างโครงสร้างพื้นฐานและสถานีโดยสาร
  เส้นทางที่ 2 : สายช่องนนทรี – สะพานกรุงเทพ 157.27 ล้านบาท
  โครงการก่อสร้างระบบป้องกันน้ำท่วมพื้นที่ชุมชนเมืองอ่างทอง จังหวัดอ่างทอง 102.20 ล้านบาท

  2.) รายได้จากการขายอสังหาริมทรัพย์ในปี 2549 ซึ่งในเดือนมกราคม
  บริษัทมีการเปิดตัวโครงการเรสซิเดนท์ อิน เดอะ พาร์ค โครงการใหม่ เฟส 1 ทั้งนี้เมื่อสิ้นปี
  2549 บริษัทมีรายได้จากการขายอสังหาริมทรัพย์เท่ากับ 48.84 ล้านบาท คิดเป็นสัดส่วนร้อยละ
  3.82 ของรายได้รวม

  ในปี 2550 บริษัทมีรายได้จากการขายอสังหาริมทรัพย์ต่อเนื่องจากโครงการที่เปิดขายในปี 2549
  เท่ากับ 35.98 ล้านบาท คิดเป็นสัดส่วนร้อยละ 1.31 ของรายได้รวม

  3.) รายได้อื่นๆ ในปี 2549 บริษัทมีรายได้อื่นๆ เท่ากับ 24.47 ล้านบาทคิดเป็นสัดส่วนร้อยละ
  1.92 ของรายได้รวม โดยรายได้อื่นๆ ประกอบด้วยดอกเบี้ยรับ 10.37 ล้านบาท
  การขายวัสดุก่อสร้างและให้บริการผู้รับเหมารายย่อย 7.35 ล้านบาท การขายวัสดุ (เหล็ก)
  1.64 ล้านบาท การจำหน่ายทรัพย์สินจำนวน 1.52 ล้านบาท
  เงินชดเชยค่าเสียหายจากผู้รับเหมา 1.07 ล้านบาท และรายได้อื่นๆ จำนวน 2.52 ล้านบาท

  ในปี 2550 บริษัทมีรายได้อื่นๆ เท่ากับ 10.94 ล้านบาท คิดเป็นสัดส่วนร้อยละ 0.4
  ของรายได้รวม โดยประกอบด้วย ดอกเบี้ยรับ 8.85 ล้านบาท รายได้จาการขายวัสดุก่อสร้าง
  และให้บริการผู้รับเหมารายย่อย 1.21 ล้านบาท การจำหน่ายสินทรัพย์จำนวน 0.86 ล้านบาท
  และกำไรจากอัตราแลกเปลี่ยน 0.02 ล้านบาท

  ต้นทุนขาย

  ต้นทุนขายของบริษัทประกอบด้วยต้นทุนหลักคือต้นทุนรับเหมาก่อสร้างและต้นทุนขายอสังหาริมทรัพย์
  โดยมีรายละเอียดดังนี้

  ในปี 2549 บริษัทมีต้นทุนรับเหมาก่อสร้างเท่ากับ 899.17 ล้านบาท คิดเป็นสัดส่วนร้อยละ
  74.66 ของรายได้จากการรับเหมาก่อสร้าง เปรียบเทียบกับร้อยละ 79.64 ในปี 2548
  ทั้งนี้เนื่องมาจาก โครงการในปี2549เป็นโครงการที่มีอัตรากำไรขั้นต้นสูง
  และบริษัทสามารถจัดการต้นทุนได้อย่างมีประสิทธิภาพ

  ในปี 2550 บริษัทมีต้นทุนรับเหมาก่อสร้างเท่ากับ 2,178.02 ล้านบาท คิดเป็นร้อยละ 80.47
  ของรายได้จากการรับเหมาก่อสร้าง เปรียบเทียบกับร้อยละ 74.66 ในปี 2549
  ซึ่งเพิ่มขึ้นเนื่องจากราคาวัสดุก่อสร้างเพิ่มสูงขึ้น

  ในปี 2549 บริษัทมีต้นทุนขายอสังหาริมทรัพย์เท่ากับ 42.42 ล้านบาท
  คิดเป็นสัดส่วนเท่ากับร้อยละ 86.87 ของรายได้จากการขายอสังหาริมทรัพย์
  เปรียบเทียบกับร้อยละ 84.05 ในปี 2548
  สาเหตุที่อัตราส่วนต้นทุนต่อรายได้ของโครงการอสังหาริมทรัพย์มีการปรับตัวสูงขึ้นจากปี 2548
  เนื่องจากบริษัทมีการทำแผนการส่งเสริมการขายโดยแจกรถยนต์หรือให้ส่วนลด
  เพื่อให้สอดคล้องกับสภาพการการแข่งขันในธุรกิจอสังหาริมทรัพย์

  ในปี 2550 บริษัทมีต้นทุนขายอสังหาริมทรัพย์ เท่ากับ 32.1 คิดเป็นสัดส่วนเท่ากับร้อยละ 89.33
  ของรายได้จากการขายอสังหาริมทรัพย์ เปรียบเทียบกับร้อยละ 86.87 ในปี 2549
  เพิ่มขึ้นเนื่องจาก บริษัททำแผนการส่งเสริมการขายโดยการให้ส่วนลด

  กำไรขั้นต้น

  ในปี 2549 บริษัทมีอัตรากำไรขั้นต้นเท่ากับร้อยละ 24.87 เพิ่มขึ้นจากร้อยละ 20.35 จากปี
  2548 เนื่องจากมีการรับงานโครงการประแสร์ – คลองใหญ่ ที่มีอัตรากำไรขั้นต้นสูง
  เนื่องจากเป็นงานที่มีลักษณะเดียวกันกับ งานบางปะกง – ชลบุรี
  ซึ่งเป็นงานต่อเนื่องทำให้ต้นทุนโดยรวมลดลง ประกอบกับโครงการก่อสร้างถนนสายบางใหญ่ –
  แครายส่วนที่ 2 (สะพานพระนั่งเกล้า) มีอัตรากำไรขั้นต้นสูงเช่นกัน

  ในปี 2550 บริษัทมีอัตรากำไรขั้นต้นเท่ากับร้อยละ 19.42 ลดลงจากร้อยละ 24.87 ในปี 2549
  เนื่องจากมีการปรับขึ้นราคาวัสดุหลัก เช่น เหล็ก เป็นต้น ซึ่งบริษัท ได้มีการป้องกันความเสี่ยง
  จากความผันผวนของค่าวัสดุก่อสร้างด้วยการทำสัญญาซื้อขายล่วงหน้า แต่อย่างไรก็ดี
  วัสดุเหล็กมีปริมาณ ที่ต้องใช้จำนวนมาก
  ซึ่งบริษัทไม่สามารถทำการซื้อขายล่วงหน้าโดยกำหนดราคาแน่นอนได้ทั้งหมด

  ค่าใช้จ่ายในการขายและบริหาร

  ในปี 2549 บริษัทมีค่าใช้จ่ายในการขายและบริหารเท่ากับ 208.45 ล้านบาท เพิ่มขึ้นจากปี
  2548 เท่ากับ 37.91 ล้านบาท หรือเพิ่มขึ้นร้อยละ 22.23 ทั้งนี้เนื่องจากในปี 2549
  บริษัทมีการจ้างพนักงานเพิ่มขึ้นทุกระดับ โดยบริษัทมีการจ้างพนักงานเพิ่มขึ้น-สุทธิเป็นจำนวน 260
  คน โดยคิดเป็นเงินเดือนที่เพิ่มขึ้นเท่ากับ 6.64 ล้านบาท
  เพื่อเตรียมรองรับงานใหม่ที่มีขนาดใหญ่ขึ้น และมีค่าปรับภาษีมูลค่าเพิ่มเป็นจำนวน 18.90
  ล้านบาท
  (เป็นค่าปรับภาษีมูลค่าเพิ่มเนื่องจากกรมสรรพากรไม่ยอมให้กิจการร่วมค้านำใบกำกับภาษีซื้อที่ไม่สามารถใช้ได้มาหักออกจากภาษีขาย)
  และผลขาดทุนจากอัตราแลกเปลี่ยนจากกิจการร่วมค้า เป็นจำนวน 12.37 ล้านบาท

  ในปี 2550 บริษัท มีค่าใช้จ่ายในการขายและบริหารเท่ากับ 240.85 ล้านบาท เพิ่มขึ้นจากปี
  2549 เท่ากับ 17.40 ล้านบาท หรือเพิ่มขึ้นร้อยละ 7.79 เนื่องจากในปี 2550
  มีการจ้างพนักงานเพิ่มขึ้นเนื่องจากมีการขยายงานเพิ่ม และ มีการลงทุนในเครื่องจักรเพิ่มเติม
  ทำให้มีค่าเสื่อมราคาเพิ่มขึ้น

  ค่าเผื่อผลขาดทุนจากการด้อยค่าของสินทรัพย์

  ในปี 2549 บริษัทมีการตั้งค่าเผื่อด้อยค่าของที่ดินจำนวน 3 แปลงของบริษัท (โฉนดเลขที่
  12762, 12763 และ 532 เป็นที่ดินเปล่าพื้นที่รวม 45 ไร่ ตั้งอยู่บนถนนเทศบาล 3 และ 10
  อำเภอลาดหลุมแก้ว จังหวัดปทุมธานี) เป็นจำนวน 15 ล้านบาท
  เนื่องจากบริษัทได้ขุดหน้าดินเพื่อนำไปใช้พัฒนาโรงงานประกอบและเชื่อมเหล็กของบริษัทเป็นส่วนใหญ่
  และส่วนที่เหลือนำไปพัฒนาโครงการยูนิค พาร์ค

  ทั้งนี้
  บริษัทมีนโยบายที่จะใช้ที่ดินแปลงดังกล่าวเป็นโรงงานเก็บอุปกรณ์และเครื่องจักรของบริษัทในอนาคต
  และบริษัทไม่มีนโยบายที่จะขายที่ดินดังกล่าว ดังนั้น
  บริษัทจึงไม่สามารถพิจารณาการตั้งด้อยค่าของที่ดินนี้โดยใช้ราคาตลาดในการประเมินได้
  เนื่องจากเป็นวิธีที่ไม่เหมาะสมกับข้อเท็จจริงในปัจจุบัน ดังนั้นบริษัทจึงบันทึกค่าเผื่อด้อยค่าจำนวน
  15 ล้านบาท โดยการประมาณการที่ดีที่สุดของผู้บริหารตามหลักความระมัดระวังทางบัญชี

  ดอกเบี้ยจ่าย

  ในปี 2550 บริษัทมีดอกเบี้ยจ่ายเท่ากับ 66.50 ล้านบาทเพิ่มขึ้นจากปี 2549 เท่ากับ 26.44
  ล้านบาทคิดเป็นร้อยละ 66.00 เนื่องจากบริษัทมีการดำเนินโครงการใหม่เพิ่มขึ้น
  ทำให้ต้องกู้เงินเพื่อใช้ในการดำเนินการ เป็นเงินกู้ระยะสั้น และตั๋วจ่ายจากสถาบันการเงิน
  ทำให้ภาระดอกเบี้ยสูงขึ้น 11.84ล้านบาท และบริษัทได้ลงทุนซื้อเครื่องจักรเพิ่มขึ้น
  เพื่อรองรับงานที่เพิ่มขึ้น ส่งผลให้บริษัทมีภาระดอกเบี้ยตามสัญญาเช่าซื้อเพิ่มขึ้น 6 ล้านบาท

  นอกจากนี้
  บริษัทยังมีภาระดอกเบี้ยจ่ายเพิ่มขึ้นจากภาระดอกเบี้ยของบริษัทย่อยที่เพิ่มขึ้นจากการหยุดบันทึกดอกเบี้ยจ่ายจากเงินกู้ยืมสำหรับโครงการ
  ยูนิค พาร์ค ปี 2550 จำนวน 8.66 ล้านบาทเป็นต้นทุนงานระหว่างก่อสร้าง
  โดยบันทึกเป็นดอกเบี้ยจ่ายทั้งจำนวน เนื่องจากคณะกรรมการของบริษัทย่อย (ยูนิค เรียลเอสเตท
  ดีเวลล็อบเม้นท์ จำกัด) ซึ่งประชุมเมื่อวันที่ 30 ตุลาคม 2550
  ได้มีมติให้ชะลอการลงทุนโครงการดังกล่าว เนื่องจากสภาวะเศรษฐกิจและการเมืองที่ผันผวน
  ประกอบกับการที่มีปริมาณโครงการบ้านจัดสรรที่มากเกินความต้องการในปัจจุบัน
  บริษัทย่อยจึงมีความเห็นว่าสถานการณ์ดังกล่าวจึงยังไม่เอื้ออำนวยต่อการที่จะเริ่มโครงการยูนิค
  พาร์ค นอกจากนี้ โครงการก่อสร้างรถไฟฟ้าสายสีม่วง ช่วงบางซื่อ – พระนั่งเกล้า – บางใหญ่
  และช่วงบางซื่อ – สามเสน – ราษฎร์บูรณะ ของการรถไฟฟ้าขนส่งมวลชนแห่งประเทศไทย
  (รฟม.) มีโครงการจะเริ่มก่อสร้างในปลายปี 2551 และจะเห็นชัดเจนเป็นรูปธรรมมากขึ้นในปี
  2552 – 2553 โดยสถานีรถไฟฟ้าดังกล่าวจะอยู่ไม่ไกลจากที่ดินของบริษัทย่อย
  ซึ่งบริษัทย่อยเห็นว่าจะทำให้การคมนาคมในย่านนั้นสะดวก และส่งผลให้ที่ดินมีศักยภาพมากขึ้น
  และราคาที่ดินสูงขึ้น ดังนั้น หากบริษัทย่อยจะเริ่มก่อสร้างโครงการในช่วงปี 2552 – 2553
  ก็น่าจะเป็นผลดีแก่บริษัทย่อย
  ประกอบกับขณะนี้บริษัทมีความต้องการใช้พื้นที่ขนาดใหญ่เพิ่มเติมเพื่อจัดเก็บชิ้นงานและวัสดุก่อสร้างในโครงการก่อสร้างของบริษัท
  บริษัทจึงมีความประสงค์ที่จะขอเช่าพื้นที่ดังกล่าวจากบริษัทย่อย
  ซึ่งขณะนี้ได้มีการทำสัญญาเช่าระหว่างกันเรียบร้อยแล้ว

  กำไรสุทธิ

  ในปี 2549 บริษัทมีกำไรสุทธิเท่ากับ 40.15 ล้านบาท ลดลงร้อยละ 81.64 จากปี 2548
  เพราะการยกเลิกโครงการประมูลของกรุงเทพมหานคร ซึ่งเป็นลูกค้ารายใหญ่ของบริษัท
  ประกอบกับภาวะความไม่แน่นอนทั้งทางด้านการเมืองและเศรษฐกิจของประเทศไทยในปี 2549
  ส่งผลให้งบประมาณปี 2549 มีการเลื่อนระยะเวลาอนุมัติล่าช้ากว่าปกติ
  งานประมูลของภาครัฐจึงต้องเลื่อนออกไป

  สำหรับในปี 2550 บริษัทมีกำไรสุทธิเท่ากับ 159.91 ล้านบาท เพิ่มขึ้นร้อยละ 298.28
  เมื่อเทียบกับกำไรสุทธิปี 2549 ซึ่งเท่ากับ 40.15 ล้านบาท เนื่องจากงานต่างๆ
  ที่บริษัทประมูลได้เริ่มมีการลงนามในสัญญาและเริ่มก่อสร้างได้ตั้งแต่ช่วงปลายปี 2549 ถึงต้นปี
  2550 เช่น โครงการทางด่วนสายรามอินทราวงแหวนรอบนอก และ
  โครงการรถโดยสารประจำทางด่วนพิเศษ (BRT) เป็นต้น
  ทำให้บริษัทสามารถรับรู้รายได้และกำไรจากการดำเนินงานเพิ่มขึ้นตามความคืบหน้าของโครงการ

  อัตราผลตอบแทนผู้ถือหุ้น

  อัตราส่วนผลตอบแทนผู้ถือหุ้นในปี 2549 เท่ากับร้อยละ 4.28 ลดลงจากปี 2548
  เนื่องจากในไตรมาสที่ 1 ปี 2549 ทางราชการได้ยกเลิกการประมูลใน 2 โครงการ
  และเลื่อนการลงนามในสัญญาจ้างในโครงการที่บริษัทประมูลได้ออกไป
  อย่างไรก็ตามอัตราส่วนผลตอบแทนผู้ถือหุ้นใน ปี 2550 กลับเพิ่มสูงขึ้นเป็นร้อยละ 14.04
  โดยมีสาเหตุมาจากการที่บริษัทสามารถรับรู้กำไรจากการดำเนินงาน ได้เพิ่มขึ้น
  จากความก้าวหน้าในงานก่อสร้างโครงการต่างๆ

3.  ฐานะทางการเงิน

  สินทรัพย์

  สินทรัพย์รวมของบริษัท ณ สิ้น ปี 2549 และปี 2550 เท่ากับ 2,612.71 ล้านบาท และ
  3,816.10 ล้านบาท ตามลำดับ เพิ่มขึ้นจากปี 2548 ร้อยละ 23.71 และเพิ่มขึ้นร้อยละ 46.06
  จากปี 2549 โดยสินทรัพย์หลักที่มีการเปลี่ยนแปลงประกอบด้วยรายละเอียดดังนี้

1.  ลูกหนี้การค้า

  ณ สิ้นปี 2549 บริษัทมีลูกหนี้การค้าเท่ากับ 209.71 ล้านบาท เพิ่มขึ้นร้อยละ 5.98 จาก ณ สิ้นปี
  2548 ที่มีลูกหนี้การค้าเท่ากับ 197.88 ล้านบาท เป็นผลมาจากงานก่อสร้างพิพิธภัณฑ์
  (โครงการก่อสร้างถนนวงแหวนอุตสาหกรรม สัญญาที่ 3 : IRR) แล้วเสร็จในปี 2549
  ซึ่งงานดังกล่าวคิดเป็นยอดลูกหนี้จำนวน 148.68 ล้านบาท

  ณ สิ้นปี 2550 บริษัทมีลูกหนี้การค้าเท่ากับ 252.40 ล้านบาท เพิ่มขึ้นร้อยละ 20.36 จาก ณ
  สิ้นปี 2549 เนื่องจากผลงานโครงการก่อสร้างทางพิเศษสายรามอินทรา –
  วงแหวนรอบนอกกรุงเทพมหานคร สัญญาที่1 และโครงการก่อสร้างทางพิเศษสายรามอินทรา –
  วงแหวนรอบนอกกรุงเทพมหานคร สัญญาที่ 2ที่เสร็จในปี 2550
  ซึ่งงานดังกล่าวคิดเป็นยอดลูกหนี้จำนวน 165.15 ล้านบาท

  (หน่วย: ล้านบาท)

+------------------------+--------------+--------------+--------------+
| กิจการอื่น                | ณ สิ้นปี 2548   | ณ สิ้นปี 2549   | ณ สิ้นปี 2550   |
+------------------------+--------------+--------------+--------------+
| •                      | 113.84       | 210.92       | 266.22       |
| อยู่ในกำหนดระยะเวลา      |              |              |              |
+------------------------+--------------+--------------+--------------+
| •      ค้างชำระเกินกำหนด |              |              |              |
+------------------------+--------------+--------------+--------------+
|   −      น้อยกว่า 6 เดือน | 88.38        | 1.04         | 11.52        |
+------------------------+--------------+--------------+--------------+
|   −    มากกว่า 6 เดือนถึง | 8.92         | 6.39         | 4.56         |
|   12 เดือน              |              |              |              |
+------------------------+--------------+--------------+--------------+
|   −     มากกว่า 12      | -            | -            | -            |
|   เดือนขึ้นไป             |              |              |              |
+------------------------+--------------+--------------+--------------+
| •                      | -13.26       | -8.64        | -36.91       |
| หักเงินรับล่วงหน้าจากลูกค้า   |              |              |              |
+------------------------+--------------+--------------+--------------+
| รวม                    | 197.88       | 209.71       | 252.40       |
+------------------------+--------------+--------------+--------------+

  บริษัทมีระยะเวลาเก็บหนี้เฉลี่ย ณ สิ้นปี 2549 และ ใน ปี 2550 เท่ากับ 142.62 วัน และ
  180.78 วัน ตามลำดับ
  การที่ระยะเวลาเก็บหนี้เฉลี่ยมีการเปลี่ยนแปลงขึ้นอยู่กับระยะเวลาของโครงการรับเหมาก่อสร้าง
  ซึ่งเป็นลักษณะ cycle
  คือเมื่อเริ่มโครงการก็จะมีการรับเงินค่างานได้ตามปริมาณงานและมีการเพิ่มขึ้นลดลงตามระยะเวลาของการส่งงานเช่นกัน
  และในปี 2550 บริษัทมีระยะเวลาเก็บหนี้เฉลี่ยที่เพิ่มขึ้น ทั้งนี้
  ฝ่ายบริหารของบริษัทได้พิจารณาการตั้งค่าเผื่อหนี้สงสัยจะสูญจากการเรียกเก็บหนี้ในอดีตควบคู่กับการวิเคราะห์ฐานะการเงินปัจจุบันของลูกหนี้เป็นเกณฑ์
  และงานรับเหมาก่อสร้างของบริษัทส่วนใหญ่เป็นงานจากภาครัฐ
  ซึ่งมีกำหนดการชำระเงินที่แน่นอนและมีความเสี่ยงน้อยที่จะไม่ได้รับชำระหนี้ ดังนั้น
  บริษัทจึงไม่ได้มีการตั้งค่าเผื่อหนี้สงสัยจะสูญ

  ในส่วนโครงการอสังหาริมทรัพย์ บริษัทไม่มีลูกหนี้เนื่องจากโครงการเรสซิเดนท์ อิน เดอะ พาร์ค
  เฟส1 เป็นโครงการสร้างเสร็จก่อนขายและลูกค้าจะทำการกู้ยืมจากสถาบันการเงิน โดยตรง

2.  ลูกหนี้การค้าที่ยังไม่เรียกเก็บ

  ลูกหนี้การค้าที่ยังไม่เรียกเก็บของบริษัทคือลูกหนี้ที่บริษัทได้ทำงานตามสัญญาการจ้างงานแล้วแต่ยังไม่สามารถเรียกเก็บหนี้ได้ซึ่งเกิดได้หลายกรณีขึ้นอยู่กับเงื่อนไขการกำหนดการเบิกจ่ายค่างานของผู้ว่าจ้าง
  เช่น
  บริษัทจะทำการเบิกจ่ายค่างานได้เมื่อชิ้นงานแล้วเสร็จและได้ตามปริมาณที่กำหนดไว้ในแต่ละงวด
  หรือลักษณะของงานที่เสร็จแล้วเป็นชิ้นส่วนที่ยังไม่ได้ประกอบจึงยังไม่สามารถส่งมอบงานได้

  ลูกหนี้การค้าที่ยังไม่เรียกเก็บของบริษัท ณ สิ้นปี 2549 และปี 2550 เท่ากับ 574.50 ล้านบาท
  และ 1,728.97 ล้านบาท ตามลำดับ คิดเป็นการเพิ่มขึ้นร้อยละ 200.95 ณ ปี 2550
  ทั้งนี้เมื่อคิดเป็นสัดส่วนต่อสินทรัพย์รวม เท่ากับร้อยละ 21.99 และร้อยละ 45.31
  ของสินทรัพย์รวม ณ สิ้นปี 2549 และปี 2550 ตามลำดับ

  ณ สิ้นปี 2549 บริษัทมีลูกหนี้การค้าที่ยังไม่เรียกเก็บเพิ่มสูงขึ้นมาก โดยเพิ่มขึ้นร้อยละ 1,797.15
  จาก ณ สิ้นปี 2548
  เกิดจากบริษัทมีโครงการขนาดใหญ่ที่อยู่ระหว่างการดำเนินงานและมีงานบางส่วนที่ยังไม่ได้รับชำระเงินค่างาน
  โครงการที่สำคัญและยอดลูกหนี้การค้าที่ยังไม่ได้เรียกเก็บในแต่ละโครงการมีรายละเอียด ดังนี้

-   โครงการวางท่อเชื่อมโยงอ่างเก็บน้ำประแสร์ – คลองใหญ่
    ซึ่งมียอดลูกหนี้การค้าที่ยังไม่เรียกเก็บเท่ากับ 175.98 ล้านบาท
    โครงการดังกล่าวเป็นการรับงานพร้อมจัดหาแหล่งเงินทุนในการก่อสร้าง (Turnkey
    Finance) โดยบริษัทจะได้รับเงินจากผู้ว่าจ้างเมื่องานแล้วเสร็จ

-   โครงการก่อสร้างถนนบางใหญ่ – แครายส่วนที่ 2 (สะพานพระนั่งเกล้า)
    ซึ่งมียอดหนี้การค้าที่ยังไม่เรียกเก็บเท่ากับ 220.15 ล้านบาท

-   โครงการทางพิเศษสายรามอินทราวงแหวนรอบนอก กรุงเทพมหานคร สัญญาที่ 1 และสัญญาที่
    2 ซึ่งมียอดหนี้การค้าที่ยังไม่เรียกเก็บเท่ากับ 117.59 ล้านบาท
    โดยบริษัทประมูลงานได้ในเดือนกรกฎาคมและเดือนสิงหาคม 2549 ตามลำดับ
    เริ่มก่อสร้างตั้งแต่เดือนสิงหาคม 2549 และได้ลงนามในสัญญาจ้างในวันที่ 6 กุมภาพันธ์ 2550

  สำหรับ ปี 2550 บริษัทยังคงมีลูกหนี้การค้าที่ยังไม่เรียกเก็บเพิ่มสูงขึ้น
  เนื่องจากบริษัทมีโครงการต่อเนื่องที่อยู่ระหว่างการดำเนินงานและโครงการใหม่ที่ลงนามในสัญญาจ้างในช่วงต้นปี
  2550 ยอดลูกหนี้การค้าที่ยังไม่เรียกเก็บจึงเพิ่มขึ้นร้อยละ 200.95 จาก ณ สิ้นปี 2549
  โครงการที่สำคัญและยอดลูกหนี้การค้าที่ยังไม่ได้เรียกเก็บในแต่ละโครงการมีรายละเอียด ดังนี้

-   โครงการการวางท่อเชื่อมโยงอ่างเก็บน้ำประแสร์ – คลองใหญ่
    ซึ่งมียอดหนี้การค้าที่ยังไม่เรียกเก็บเท่ากับ 234.18 ล้านบาท

-   โครงการก่อสร้างถนนบางใหญ่ – แครายส่วนที่ 2 (สะพานพระนั่งเกล้า)
    ซึ่งมียอดหนี้การค้าที่ยังไม่เรียกเก็บเท่ากับ 226.31 ล้านบาท

-   โครงการทางพิเศษสายรามอินทราวงแหวนรอบนอก กรุงเทพมหานคร สัญญาที่ 1 และสัญญาที่
    2 ซึ่งมียอดหนี้การค้าที่ยังไม่เรียกเก็บเท่ากับ 1,001.11 ล้านบาท

-   โครงการก่อสร้างโครงสร้างพื้นฐานและสถานีรถโดยสาร เส้นทางที่ 2 สายช่องนนทรี –
    สะพานกรุงเทพ (BRT) ซึ่งมียอดหนี้การค้าที่ยังไม่เรียกเก็บเท่ากับ 130.54 ล้านบาท

-   โครงการก่อสร้างระบบป้องกันน้ำท่วมพื้นที่องค์การบริหารส่วนตำบลย่านซื่อ (พื้นที่ตลาดหลวง)
    ซึ่งมียอดหนี้การค้าที่ยังไม่เรียกเก็บเท่ากับ 51.35 ล้านบาท

  ทั้งนี้ การมีลูกหนี้การค้าที่ยังไม่ครบกำหนดเรียกเก็บเป็นลักษณะปกติของธุรกิจรับเหมาก่อสร้าง
  บริษัทคาดว่าจะไม่มีปัญหาในการเรียกเก็บเงินจากลูกหนี้เหล่านี้ในอนาคต
  เนื่องจากลูกหนี้การค้าส่วนใหญ่เป็นหน่วยงานราชการที่มีประวัติการชำระหนี้ในอดีตที่ดีและบริษัทไม่เคยประสบปัญหาเรื่องหนี้สูญเลย

3.  สินค้าคงเหลือ

  ณ สิ้นปี 2549 และปี 2550 บริษัทมีสินค้าคงเหลือเท่ากับ 1,005.19 ล้านบาท และ 557.49
  ล้านบาท ตามลำดับ คิดเป็นการ ลดลงร้อยละ 44.05 จากปี 2549
  ทั้งนี้เมื่อคิดเป็นสัดส่วนต่อสินทรัพย์รวม เท่ากับร้อยละ 38.15 และร้อยละ 14.16
  ของสินทรัพย์รวม ณ สิ้นปี 2549 และปี 2550 ตามลำดับ
  บริษัทมีรายละเอียดของสินค้าคงเหลือดังนี้

  (หน่วย: ล้านบาท)

  ------------------------------- ------------ ------------- -------------
                                  ณ สิ้นปี 2548   ณ สิ้นปี 2549    ณ สิ้นปี 2550

  บ้านรอการขาย                     144.49       108.47        99.44

  งานระหว่างก่อสร้าง –               845.82       882.60        445.50
  โครงการอสังหาริมทรัพย์                                         

  งานระหว่างก่อสร้าง - โครงการก่อสร้าง 43.99        5.48          12.56

  วัสดุก่อสร้าง                       -            -             -

  รวม                             1,034.29     996.54        557.50
  ------------------------------- ------------ ------------- -------------

  งานระหว่างก่อสร้างในโครงการอสังหาริมทรัพย์ ณ สิ้นปี 2549
  บริษัทมีงานระหว่างก่อสร้างสำหรับโครงการอสังหาริมทรัพย์เท่ากับ 996.54 ล้านบาท และในปี
  2550 เท่ากับ 557.50 ล้านบาท ลดลงเนื่องจากมีการขายบ้าน (ทั้งนี้
  บริษัทได้นำบ้านรอการขายและงานระหว่างก่อสร้างนี้ไปจดจำนองเป็นหลักประกันเงินกู้ยืมระยะยาวจากสถาบันการเงินทั้งจำนวน)
  และบริษัทย่อยได้ชะลอโครงการอสังหาริมทรัพย์ โดยได้นำที่ดินให้บริษัทเช่า
  เป็นพื้นที่จัดเก็บชิ้นส่วนงาน และวัสดุ สำหรับงานระหว่างก่อสร้างโครงการอสังหาริมทรัพย์
  จำนวน 430.67 ล้านบาท ได้แสดงไว้ภายใต้ ที่ดิน อาคาร และอุปกรณ์

  สำหรับความคืบหน้าของงานระหว่างก่อสร้างของโครงการอสังหาริมทรัพย์
  แบ่งออกเป็นบ้านที่อยู่ระหว่างก่อสร้างและที่ดินซึ่งอยู่ระหว่างการพัฒนาและที่ดินรอการพัฒนา
  โดยมีรายละเอียดดังแสดงในตาราง

  (หน่วย: ล้านบาท)

+-------------------+-----------------------+--------------+---------+
| ชื่อโครงการ         | รายละเอียดโครงการ      | มูลค่าเง       | มูลค     |
|                   |                       | ินลงทุนของโครง | ่าตามบัญชี |
|                   |                       | การโดยประมาณ |         |
+-------------------+-----------------------+--------------+---------+
| 1)                |                       |              |         |
| บ้านที่อยู่ระ          |                       |              |         |
| หว่างก่อสร้างในโครงก |                       |              |         |
| ารอสังหาริมทรัพย์ที่บริษ |                       |              |         |
| ัทเป็นเจ้าของโครงการ |                       |              |         |
+-------------------+-----------------------+--------------+---------+
| -   เรสซิเดนท์ อิน   | -   บ้านแฝด 1 ยูนิต      | 17.63        | 17.54   |
|     เดอะ พาร์ค¹    |                       |              |         |
|     (โครงการเก่า)  | -   ทาวน์เฮาส์ 3.5 ชั้น 2 |              |         |
|                   |     ยูนิต               |              |         |
|                   |                       |              |         |
|                   | -   ทาวน์เฮาส์ 2.5 ชั้น 2 |              |         |
|                   |     ยูนิต               |              |         |
|                   |                       |              |         |
|                   | -   บ้านเดี่ยว 1 ยูนิต     |              |         |
+-------------------+-----------------------+--------------+---------+
| รวม               |                       | 17.63        | 17.54   |
+-------------------+-----------------------+--------------+---------+
| 2)                |                       |              |         |
| ที่ดินซึ่ง             |                       |              |         |
| อยู่ระหว่างการพัฒนาแล |                       |              |         |
| ะที่ดินรอการพัฒนาที่บริษ |                       |              |         |
| ัทเป็นเจ้าของโครงการ |                       |              |         |
+-------------------+-----------------------+--------------+---------+
| -   เรสซิเดนท์ อิน   | -   บ้านเดี่ยว 2 ชั้น 30   | 214.72       | 78.36   |
|     เดอะ พาร์ค     |     ยูนิต               |              |         |
|     (โครงการใหม่   |     (ที่ดินรอการพัฒนา)    |              |         |
|     เฟส 2)        |                       |              |         |
+-------------------+-----------------------+--------------+---------+
| -   เรสซิเดนท์ อิน   | -   ทาวน์เฮาส์ 3 ชั้น 29  | 140.07       | 33.02   |
|     เดอะ พาร์ค     |     ยูนิต               |              |         |
|     (โครงการใหม่   |     (ที่ดินรอการพัฒนา)    |              |         |
|     เฟส 3)        |                       |              |         |
+-------------------+-----------------------+--------------+---------+
| -   ที่ดินเปล่า       | -   ที่ดินเปล่า           | 399.01       | 324.53  |
|                   |     (รอการพัฒนา)       |              |         |
+-------------------+-----------------------+--------------+---------+
| รวม               |                       | 753.80       | 435.91  |
+-------------------+-----------------------+--------------+---------+
| รวมทั้งหมด³         |                       | 771.43       | 453.45  |
+-------------------+-----------------------+--------------+---------+

หมายเหตุ: 1 บ้านดังกล่าวอยู่ระหว่างปรับปรุงและต่อเติม

2 มูลค่างานระหว่างก่อสร้างในโครงการอสังหาริมทรัพย์ที่แสดงอยู่ในงบการเงิน ณ สิ้น ปี 2550
เท่ากับ 445.50 ล้านบาท น้อยกว่ามูลค่าที่แสดงไว้ในตารางอยู่ 7.95 ล้านบาท
เนื่องมาจากเป็นกำไรระหว่างกันจากการที่บริษัทย่อยสร้างบ้านในโครงการเรสซิเดนท์ อิน เดอะ
พาร์ค (โครงการใหม่ เฟส 1) ให้กับบริษัท

4.  เงินจ่ายล่วงหน้าให้แก่ผู้รับเหมา

  เงินจ่ายล่วงหน้าให้แก่ผู้รับเหมา ณ สิ้นปี 2549 และปี 2550 เท่ากับ 38.79 ล้านบาท และ
  76.04 ล้านบาท ตามลำดับ คิดเป็นการเพิ่มขึ้นร้อยละ 96.02
  ทั้งนี้เมื่อคิดเป็นสัดส่วนต่อสินทรัพย์รวม เท่ากับร้อยละ 1.49 และร้อยละ 1.99 ของสินทรัพย์รวม
  ณ สิ้นปี 2549 และปี 2550 ตามลำดับ

  ในปี 2549 บริษัทได้จ่ายเงินล่วงหน้าให้แก่ผู้รับเหมาตามโครงการก่อสร้างใหม่ที่ได้รับ เช่น
  โครงการก่อสร้างถนนสายบางใหญ่ – แครายส่วนที่ 2 (สะพานพระนั่งเกล้า)
  และโครงการถนนวงแหวนอุตสาหกรรม สัญญาที่ 3 (งานพิพิธภัณฑ์) เป็นต้น และในปี 2550
  บริษัทได้จ่ายเงินล่วงหน้าให้แก่ ผู้รับเหมา เพื่อตรึงราคาเหล็ก
  เพื่อใช้ในโครงการก่อสร้างทางพิเศษสายรามอินทรา – วงแหวนรอบนอกกรุงเทพมหานคร
  สัญญาที่ 1 และโครงการก่อสร้างทางพิเศษสายรามอินทรา – วงแหวนรอบนอกกรุงเทพมหานคร
  สัญญาที่ 2

5.  เงินลงทุนในบริษัทย่อยและกิจการร่วมค้า

กิจการร่วมค้า

  บริษัทมีเงินลงทุนในบริษัทย่อยและกิจการร่วมค้าเท่ากับ 513.39 ล้านบาท ณ สิ้นปี 2549
  (บันทึกบัญชีตามวิธีส่วนได้เสีย) ซึ่งประกอบไปด้วยกิจการร่วมค้าจำนวน 2 แห่ง ได้แก่

-   กิจการร่วมค้า คาจิมา – โตคิว – ยูนิค โดยบริษัทมีสัดส่วนเงินลงทุนร้อยละ 48.06

-   กิจการร่วมค้า สยามซินเท็ค-ยูนิค เอ็นจิเนียริ่ง โดยบริษัทมีสัดส่วนเงินลงทุนร้อยละ 5

บริษัทย่อย

  บริษัท ยูนิค เรียลเอสเตท แอนด์ ดีเวลล็อปเม้นท์ จำกัด เดิมชื่อบริษัท โลยัลตี้ พร็อพเพอร์ตี้
  จำกัด ก่อตั้งเมื่อวันที่ 1 กันยายน 2536 โดยกลุ่มตระกูลสุวิวัฒน์ธนชัย ด้วยทุนจดทะเบียน 1
  ล้านบาท เพื่อประกอบธุรกิจรับเหมาก่อสร้างและอสังหาริมทรัพย์ ต่อมาในเดือนธันวาคม 2546
  กลุ่มตระกูลสุวิวัฒน์ธนชัยได้ขายหุ้นส่วนใหญ่ให้กับนางสาวสุธาทิพย์ พงษ์เจริญ
  และได้เปลี่ยนชื่อเป็นบริษัท เซ็นจูรี ดีเวลล็อปเม้นท์ จำกัด รวมทั้งมีการเพิ่มทุนในวันที่ 24
  มิถุนายน 2547 เป็น 213 ล้านบาท ซึ่งการเพิ่มทุนจดทะเบียนเป็น 213 ล้านบาท ในครั้งนั้น
  นางสาวสุธาทิพย์ พงษ์เจริญ ได้ชำระค่าหุ้นเพิ่มทุนให้บริษัทย่อยเป็นตั๋วสัญญาใช้เงินจำนวน 2 ฉบับ
  ฉบับที่ 1 เป็นเงินจำนวน 211.4 ล้านบาท ฉบับที่ 2 เป็นเงินจำนวน 0.6 ล้านบาท
  และบริษัทย่อยได้สลักหลังตั๋วสัญญาใช้เงินฉบับที่ 1 เพื่อชำระคืนเงินกู้ยืมให้แก่กรรมการ
  (นายประสงค์ สุวิวัฒน์ธนชัย) ส่วนตั๋วสัญญาใช้เงินฉบับที่ 2
  บริษัทย่อยได้สลักหลังเพื่อให้กรรมการของบริษัทย่อย (นางสาวสมใจ ประทุมทอง) กู้ยืม

  ในวันที่ 25 มิถุนายน 2547 บริษัทได้เข้าซื้อหุ้นในบริษัทย่อยจากนางสาวสุธาทิพย์ พงษ์เจริญ
  โดยชำระเงินค่าหุ้นเป็นจำนวน 1.0 ล้านบาท ต่อมาในวันที่ 20 กันยายน 2547
  ผู้ถือหุ้นของบริษัทย่อยได้มีมติพิเศษให้นางสาวสมใจ ประทุมทอง
  เพิ่มทุนจดทะเบียนให้บริษัทย่อยอีกจำนวน 287.0 ล้านบาท เป็น 500.0 ล้านบาท
  โดยนางสาวสมใจ ประทุมทอง ซึ่งเป็นผู้ถือหุ้นใหญ่และกรรมการของบริษัท
  ได้ชำระค่าหุ้นเพิ่มทุนจำนวน 287.0 ล้านบาท เป็นตั๋วสัญญาใช้เงินจำนวน 2 ฉบับ
  ตั๋วสัญญาใช้เงินฉบับที่ 1 จำนวนเงิน 207.8 ล้านบาท
  ซึ่งต่อมาบริษัทย่อยได้สลักหลังเพื่อจ่ายให้กับผู้รับเหมารายใหญ่ ส่วนตั๋วสัญญาใช้เงินฉบับที่ 2
  จำนวนเงิน 79.2 ล้านบาท บริษัทย่อยได้สลักหลังเพื่อให้ผู้ถือหุ้นรายใหม่ (นางสาวสมใจ
  ประทุมทอง) กู้ยืม และในวันที่ 21 ธันวาคม 2547
  บริษัทได้เข้าซื้อหุ้นของบริษัทย่อยในส่วนของนางสาวสมใจ ประทุมทอง 2.87 ล้านหุ้น ในราคา
  287 ล้านบาท (โดยบริษัทฯได้ชำระค่าหุ้นให้แก่นางสาวสมใจ
  ประทุมทองเป็นตั๋วสัญญาใช้เงินไม่มีดอกเบี้ย จำนวน 4 ฉบับ ฉบับที่1 ลงวันที่ 25 ธันวาคม 2547
  ครบกำหนดวันที่ 29 ธันวาคม 2547 จำนวนเงิน 43.5 ล้านบาท ฉบับที่ 2 ลงวันที่ 25 ธันวาคม
  2547 ครบกำหนดวันที่ 30 มีนาคม 2548 จำนวนเงิน 115.0 ล้านบาท ฉบับที่ 3 ลงวันที่ 25
  ธันวาคม 2547 ครบกำหนดวันที่ 31 มีนาคม 2548 จำนวนเงิน 115.0 ล้านบาท ฉบับที่ 4
  ลงวันที่ 25 ธันวาคม 2547 ครบกำหนดวันที่ 1 เมษายน 2548 จำนวนเงิน 13.5 ล้านบาท
  ซึ่งปัจจุบันบริษัทได้ชำระเงินตามตั๋วสัญญาใช้เงินดังกล่าวเรียบร้อยแล้ว) จึงส่งผลให้
  บริษัทถือหุ้นในบริษัทย่อยร้อยละ 99.99 ของทุนจดทะเบียนและชำระแล้ว 500
  ล้านบาทของบริษัทย่อยจนถึงปัจจุบัน

  สำหรับปี 2550 บริษัทมีเงินลงทุนในบริษัทย่อยและกิจการร่วมค้าเท่ากับ 288.00 ล้านบาท
  เนื่องจากบริษัทบันทึกเงินลงทุนในบริษัทย่อยและกิจการร่วมค้าตามวิธีราคาทุน
  (เปรียบเทียบกับมูลค่าเงินลงทุนในบริษัทย่อยและกิจการร่วมค้า ณ สิ้นปี 2549
  ที่บันทึกตามวิธีราคาทุน ซึ่งมีมูลค่าเท่ากับ 288.00 ล้านบาท)อย่างไรก็ตาม
  ผู้สอบบัญชีมีข้อสังเกตในรายงานการสอบบัญชีสำหรับ ปีสิ้นสุดวันที่ 31 ธันวาคม 2550 ว่า
  เริ่มตั้งแต่วันที่ 1 มกราคม 2550
  บริษัทได้เปลี่ยนแปลงนโยบายการบัญชีสำหรับเงินลงทุนในบริษัทย่อยและกิจการร่วมค้าในงบการเงินเฉพาะของบริษัทจากวิธีส่วนได้เสียเป็นวิธีราคาทุน
  และเรียกชื่องบการเงินดังกล่าวว่า “งบการเงินเฉพาะกิจการ”
  เพื่อให้เป็นไปตามประกาศของสภาวิชาชีพบัญชี ฉบับที่ 26/2549 ลงวันที่ 11 ตุลาคม 2549
  เรื่อง “มาตรฐานการบัญชี ฉบับที่ 44 เรื่อง
  งบการเงินรวมและการบัญชีสำหรับเงินลงทุนในบริษัทย่อย (แก้ไขเพิ่มเติมครั้งที่ 1)” ในการนี้
  บริษัทได้ปรับปรุงย้อนหลัง งบการเงินเฉพาะกิจการสำหรับปี สิ้นสุดวันที่ 31 ธันวาคม 2550
  และงบดุลเฉพาะกิจการ ณ วันที่ 31 ธันวาคม 2549
  ที่แสดงเปรียบเทียบซึ่งเป็นผลมาจากการเปลี่ยนแปลงนโยบายการบัญชีเกี่ยวกับเงินลงทุนในบริษัทย่อย
  และกิจการร่วมค้า
  ผู้สอบบัญชีได้ตรวจสอบรายการปรับปรุงย้อนหลังซึ่งได้ปรับปรุงไว้ในงบการเงินเฉพาะกิจการดังกล่าวแล้ว
  และผู้สอบบัญชีเห็นว่ารายการปรับปรุงดังกล่าวเหมาะสมและได้ปฏิบัติอย่างถูกต้อง

6.  ที่ดิน อาคารและอุปกรณ์สุทธิ

  ณ ปี 2549 บริษัทมีที่ดิน อาคารและอุปกรณ์ สุทธิ เท่ากับ 315.26 ล้านบาท เพิ่มขึ้น 26.69
  ล้านบาทคิดเป็นการเพิ่มขึ้นร้อยละ 9.25 จากสิ้นปี 2548
  เพิ่มขึ้นเนื่องจากมีการลงทุนซื้อเครื่องจักรเพิ่มเพื่อรองรับงานที่เพิ่มขึ้น

  ในปี 2550 บริษัทได้ซื้อเครื่องจักร และยานพาหนะเพิ่มเติม ทำให้บริษัทมี ที่ดิน อาคาร
  และอุปกรณ์ สุทธิ เท่ากับ 781.77 ล้านบาท คิดเป็นการเพิ่มขึ้นร้อยละ 147.98
  เนื่องจากมีการลงในทุนในเครื่องจักรเพิ่มขึ้น นอกจากนี้ บริษัทย่อยได้นำที่ดิน มูลค่า 430.67
  ล้านบาท (ซึ่งเดิมแสดงไว้ในงานระหว่างทำ
  แต่เนื่องจากมีการชะลอโครงการก่อสร้างอสังหาริมทรัพย์ และได้นำมาให้
  บริษัทเช่าเป็นที่เก็บวัสดุชิ้นงานก่อสร้าง) มาแสดงไว้ใน ที่ดิน อาคาร และอุปกรณ์

  สภาพคล่อง

  1. กระแสเงินสด

  (หน่วย: พันบาท)

  -------------------------------- -------------- -------------- --------------
  รายการ                           ปี 2548         ปี 2549         ปี 2550

  กระแสเงินสดได้มา (ใช้ไป)            53,843.90      (56,975.29)    (280,683.89)
  จากกิจกรรมดำเนินงาน                                              

  กระแสเงินสดได้มา (ใช้ไป)            (245,515.71)   (215,935.41)   162,052.35
  จากกิจกรรมลงทุน                                                  

  กระแสเงินสดได้มา (ใช้ไป)            291,496.07     99,202.93      188,334.77
  จากกิจกรรมจัดหาเงิน                                               
  -------------------------------- -------------- -------------- --------------

  ในปี 2549 กระแสเงินสดจากการดำเนินงานของบริษัทแสดงการใช้ไปของเงินสดเท่ากับ 56.98
  ล้านบาท เนื่องจากมีลูกหนี้การค้าที่ยังไม่ได้เรียกเก็บเพิ่มขี้น 544.22
  ล้านบาทเนื่องจากการรับรู้รายได้ในโครงการก่อสร้างบางโครงการที่ยังไม่ได้รับชำระเงิน เช่น
  โครงการประแสร์-คลองใหญ่ ซึ่งเป็นงานที่ผู้รับเหมาต้องหาแหล่งเงินเอง
  เนื่องจากเป็นการรับงานพร้อมหาแหล่งทุนในการก่อสร้าง (Turnkey Finance)
  โดยจะได้รับเงินจากผู้ว่าจ้างเมื่องานแล้วเสร็จในระหว่างนี้จึงมีแต่ยอดลูกหนี้ที่เพิ่มขึ้นโดยยังไม่มียอดรับชำระ

  ในปี 2550 กระแสเงินสดจากการดำเนินงานของบริษัทแสดงการใช้ไปของเงินสดเท่ากับ
  280.68 ล้านบาท เนื่องจากมีลูกหนี้การค้าที่ยังไม่ได้เรียกเก็บเพิ่มขึ้น 1,154.46 ล้านบาท
  เกิดจากรับรู้รายได้ตามความสำเร็จของงานที่ก้าวหน้าตามลำดับ ซึ่งจะทยอยเรียกเก็บในปี 2551
  ตามขั้นตอนการติดตั้ง

  ในปี 2549 กระแสเงินสดจากการลงทุนของบริษัทแสดงการลงทุนเท่ากับ 215.94 ล้านบาท
  เนื่องจากการเพิ่มขึ้นในเงินฝากประจำที่ใช้เป็นหลักทรัพย์ค้ำประกันเงินกู้ยืมระยะสั้นของบริษัทจำนวนเงิน
  160.31 ล้านบาทและมีการซื้อสินทรัพย์เป็นเงินสดเพิ่ม 57.15 ล้านบาท

  ในปี 2550 กระแสเงินสดรับจากการลงทุนเท่ากับ 162.05 ล้านบาท
  เนื่องจากการไถ่ถอนเงินฝากประจำในบริษัทย่อย ที่นำไปค้ำประกันเงินกู้ให้กับบริษัท
  โดยนำเงินฝากดังกล่าวมาให้บริษัทกู้ยืมโดยตรงจากบริษัทย่อย

  สำหรับกระแสเงินสดจากกิจกรรมจัดหาเงิน ในปี 2549 ของบริษัทเท่ากับ 99.20 ล้านบาท
  เนื่องจากบริษัทมีเงินกู้ยืมระยะสั้นจากสถาบันการเงินเพิ่มขึ้น 160.10 ล้านบาท

  ในปี 2550 กระแสเงินสดได้มาจากกิจกรรมจัดหาเงินของบริษัทเท่ากับ 188.33 ล้านบาท
  เนื่องจากบริษัทมีเงินกู้ยืมระยะสั้นจากสถาบันการเงินเพิ่มขึ้น 119.26 ล้านบาท
  และได้รับเงินเพิ่มทุนสุทธิจากการนำบริษัทเข้าจดทะเบียนในตลาดหลักทรัพย์แห่งประเทศไทย
  จำนวน 219.02 ล้านบาท

  2. อัตราส่วนสภาพคล่อง

  ในปี 2549 บริษัทมีอัตราส่วนสภาพคล่องลดลงเป็น 1.43 เท่า เนื่องจาก
  เมื่อเริ่มโครงการบริษัทมีภาระหนี้สินระยะสั้นเพิ่มขึ้น การส่งงานและรับเงินค่างานยังไม่เกิดขึ้น
  ทำให้บริษัท ต้องใช้เงินกู้ในระยะสั้นในการชำระหนี้ค่าใช้จ่ายต่างๆ
  และเมื่อโครงการเริ่มรับค่างานได้แล้วสภาพคล่องก็จะเพิ่มขึ้นเป็นลำดับ

  ในปี 2550 บริษัท มีอัตราส่วนสภาพคล่องลดลงเป็น 1.21 เท่า เนื่องจาก
  มีลูกหนี้ที่ยังไม่เรียกเก็บเพิ่มขึ้น แต่อย่างไรก็ตาม ลูกหนี้ ดังกล่าวจะมีการเรียกเก็บในปี 2551

  หนี้สินและส่วนของผู้ถือหุ้น

  1. หนี้สิน

  ณ สิ้นปี 2549 บริษัทมียอดหนี้สินหมุนเวียนเท่ากับ 1,373.41 ล้านบาท เพิ่มขึ้นจากสิ้นปี 2548
  เท่ากับ 462.86 ล้านบาท หรือเพิ่มขึ้นคิดเป็นร้อยละ 50.84
  เนื่องจากเนื่องจากบริษัทมีเงินรับล่วงหน้าจากลูกค้าเพิ่มขึ้นจากงานรับเหมาก่อสร้างที่เพิ่มขึ้น

  ในปี 2550 บริษัทมีหนี้สินหมุนเวียนเท่ากับ 2,349.34 ล้านบาท เพิ่มขึ้นจากสิ้นปี 2549 เท่ากับ
  975.93 ล้านบาท หรือเพิ่มขึ้นคิดเป็นร้อยละ 171.06
  เนื่องจากบริษัทมีเงินรับล่วงหน้าจากลูกค้าเพิ่มขึ้นจากงานรับเหมาก่อสร้างที่เพิ่มขึ้น และ
  มีเจ้าหนี้การค้าเพิ่มขึ้น ตามปริมาณงานที่เพิ่มขึ้น

  รายละเอียดหนี้สิน

  (หน่วย: ล้านบาท)

+-----------------------+--------+--------+--------+------------------+
| ประเภทเงินกู้ยืม          | ณ สิ้นปี  | ณ สิ้นปี  | ณ สิ้นปี  | อัตราดอกเบี้ย       |
|                       | 2548   | 2549   | 2550   |                  |
+=======================+========+========+========+==================+
| 1.                    | 388.0  | 548.10 | 667.36 | ปี 2547 : ร้อยละ   |
| เงินกู้ย                 |        |        |        | 2.65-5.75 ต่อปี    |
| ืมระยะสั้นจากสถาบันการเงิน |        |        |        |                  |
|                       |        |        |        | ปี 2548 : ร้อยละ   |
|                       |        |        |        | 2.65-6.00 ต่อปี    |
|                       |        |        |        |                  |
|                       |        |        |        | ปี 2549 :         |
|                       |        |        |        | ร้อยละ.5.50-8.00  |
|                       |        |        |        | ต่อปี              |
|                       |        |        |        |                  |
|                       |        |        |        | ปี 2550 :         |
|                       |        |        |        | ร้อยละ.6.12-7.12  |
|                       |        |        |        | ต่อปี              |
+-----------------------+--------+--------+--------+------------------+
| 2.                    | 100.37 | 65.14  | 15.92  | ปี 2550 : ร้อยละ   |
| เงินกู้ยืมระยะยาว         |        |        |        | 7.62 ต่อปี         |
| จากสถาบันการเงินของบริษัท | 93.09  | 106.07 | 106.07 |                  |
|                       |        |        |        | ปี 2550 : ร้อยละ   |
|   2.1 เงินกู้ยืมจาก บมจ.  | 65.0   | 44.30  | 21.90  | 7.12 ต่อปี         |
|   ธนาคารทหารไทย       |        |        |        |                  |
|                       | 240.0  | 240.0  | 240.00 | ปี 2550 : ร้อยละ   |
| -   ครั้งที่ 1            |        |        |        | 8.00 ต่อปี         |
|                       |        |        |        |                  |
| -   ครั้งที่ 2            |        |        |        | ปี 2550 : ร้อยละ   |
|                       |        |        |        | 7.13 ต่อปี         |
|   2.2                 |        |        |        |                  |
|   เงินก                |        |        |        |                  |
| ู้ยืมจากธนาคารพัฒนาวิสาหกิจ |        |        |        |                  |
| ขนาดกลางและขนาดย่อมแห่ง |        |        |        |                  |
|   ประเทศไทย           |        |        |        |                  |
|                       |        |        |        |                  |
|   3.                  |        |        |        |                  |
|   เงินกู้ยืมระยะยาวจาก    |        |        |        |                  |
| สถาบันการเงินของบริษัทย่อย |        |        |        |                  |
|                       |        |        |        |                  |
|   เงินก                |        |        |        |                  |
| ู้ยืมจากธนาคารนครหลวงไทย |        |        |        |                  |
|   จำกัด (มหาชน)        |        |        |        |                  |
+-----------------------+--------+--------+--------+------------------+

  1. เงินกู้ยืมระยะสั้นจากสถาบันการเงิน

  ณ วันที่ 31 ธันวาคม 2550 บริษัทมีเงินกู้ยืมระยะสั้นจากสถาบันการเงิน เท่ากับ 667.36
  ล้านบาท เพิ่มขึ้นจากปี 2549 เป็นจำนวน 119.26 ล้านบาท
  เงินกู้ยืมระยะสั้นจากสถาบันการเงินประกอบด้วยเงินกู้ยืมระยะสั้นจากธนาคาร กรุงไทย
  และธนาคารทหารไทยเพื่อใช้เป็นเงินทุนหมุนเวียนในธุรกิจปกติ

  ในปี 2550 บริษัทมีวงเงินสินเชื่อจากธนาคารในประเทศหลายแห่งจำนวนเงินรวม 7,810.20
  ล้านบาท เพื่อใช้เป็นเงินทุนหมุนเวียนของบริษัท ซึ่งบริษัทได้นำเงินฝากประจำจำนวน 137.20
  ล้านบาทไปจำนำไว้เป็นหลักทรัพย์ค้ำประกันวงเงินสินเชื่อดังกล่าว
  และค้ำประกันเพิ่มเติมด้วยการโอนสิทธิรับเงินค่างวดงานตามโครงการรับเหมาก่อสร้างจำนวนเงินรวม
  6,412.30 ล้านบาท

  2. เงินกู้ยืมระยะยาวจากสถาบันการเงินของบริษัท

  2.1 เงินกู้ยืมจากธนาคารทหารไทย จำกัด (มหาชน)

  สำหรับเงินกู้ยืมครั้งที่ 1 และครั้งที่ 2 บริษัทได้รับวงเงินสินเชื่อจากธนาคารทหารไทย จำกัด
  (มหาชน) เพื่อใช้เป็นค่าที่ดิน ค่าพัฒนาที่ดิน ค่าสาธารณูปโภค และค่าก่อสร้างบ้านในโครงการ
  เรสซิเดนท์ อิน เดอะ พาร์ค รวม 350 ล้านบาท
  โดยเงินกู้ดังกล่าวเริ่มมีการชำระดอกเบี้ยตั้งแต่เดือนมีนาคม 2547
  โดยมีกำหนดชำระคืนเงินต้นภายในสามปี หรือปลอดจำนองที่ดินในโครงการอัตราร้อยละ 70
  ของราคาซื้อขายแล้วแต่เงื่อนไขใดจะถึงก่อน ทั้งนี้ให้เสร็จสิ้น 8 มีนาคม 2550
  โดยบริษัทจะนำรายได้จากการขายบ้านพร้อมที่ดินมาชำระคืนสินเชื่อ
  อย่างไรก็ตามเนื่องจากสถานการณ์ของตลาดอสังหาริมทรัพย์ในช่วงต้นปี 2549
  ทำให้แผนการขายของโครงการเรสซิเดนท์ อิน เดอะ พาร์ค อาจไม่เป็นตามที่บริษัทวางไว้
  ขณะนี้บริษัทจึงกำลังดำเนินการขอขยายระยะเวลาการชำระคืนหนี้ดังกล่าวจากธนาคารออกไปจนถึงเดือน
  มีนาคม 2553 ซึ่งธนาคารดังกล่าวพิจารณาอนุมัติการขยายระยะเวลาสินเชื่อดังกล่าวให้กับบริษัท
  โดยธนาคารขอสงวนสิทธิ์ที่จะวิเคราะห์ศึกษาและทบทวนในรายละเอียดของโครงการอีกครั้งหนึ่งเพื่อที่จะกำหนดเงื่อนไขต่างๆ
  รวมถึงพิจารณาเรื่องหลักประกันที่เกี่ยวข้องกับเงินกู้ดังกล่าวข้างต้น
  โดยบริษัทจะต้องปฏิบัติตามระเบียบและเงื่อนไขที่ธนาคารกำหนด
  ทั้งนี้รายละเอียดและเงื่อนไขจะขึ้นอยู่กับผลการพิจารณาอนุมัติของคณะกรรมการสินเชื่อของธนาคารโดยทางธนาคารได้กำหนดเงื่อนไขเบื้องต้น
  คือ กำหนดให้ชำระคืนจากการปลอดจำนองร้อยละ 80 ของราคาซื้อขาย
  และต้องชำระคืนเงินต้นเป็นรายไตรมาส รวม 12 งวด

  บริษัทได้ค้ำประกันเงินกู้ยืมครั้งที่ 1 และครั้งที่ 2 ด้วยการจำนองที่ดินในโครงการ เรสซิเดนท์
  อิน เดอะ พาร์ค และค้ำประกันเพิ่มเติมโดยบริษัท โลยัลตี้ เรียลเอสเตท แอนด์ ดีเวลล็อปเม้นท์
  จำกัด (บริษัท โลยัลตี้ เรียลเอสเตท แอนด์ ดีเวลล็อปเม้นท์ จำกัด มี นายประสงค์
  สุวิวัฒน์ธนชัย (อดีตกรรมการบริษัท) และนางสาวกรภัทร สุวิวัฒน์ธนชัย ซึ่งเป็นผู้บริหารของบริษัท
  เป็นผู้ถือหุ้นใหญ่และกรรมการ ซึ่งบริษัทนี้ได้ปิดกิจการและชำระบัญชีแล้วเมื่อวันที่ 13 กันยายน
  2548 ปัจจุบันบริษัทได้ดำเนินการปลดภาระค้ำประกันกับธนาคารแล้ว)
  ที่ดินสองแปลงและกรรมการบางท่านของบริษัท คือ นางสาวสมใจ ประทุมทอง

  2.2 เงินกู้ยืมจากธนาคารพัฒนาวิสาหกิจขนาดกลางและขนาดย่อมแห่งประเทศไทย

  ในปี 2548
  บริษัทได้กู้ยืมระยะยาวจากธนาคารพัฒนาวิสาหกิจขนาดกลางและขนาดย่อมแห่งประเทศไทยจำนวนเงิน
  65 ล้านบาท เพื่อนำไปซื้อทรัพย์สินของบริษัท ไล้ท์สตีล อินดัสตรี จำกัด
  โดยเงินกู้จำนวนนี้มีกำหนดชำระคืนทุกเดือน จำนวนไม่เกิน 36 เดือน ตั้งแต่เดือนมกราคม 2549
  ทั้งนี้ เงินกู้นี้ ค้ำประกันโดยการจดจำนองสินทรัพย์ที่ซื้อมาจากบริษัท ไล้ท์สตีล อินดัสตรี จำกัด
  และค้ำประกันเพิ่มเติมโดยกรรมการบางท่านของบริษัท คือ นางสาว กรภัทร์ สุวิวัฒน์ธนชัย
  และนางสาวสมใจ ประทุมทอง

3.เงินกู้ยืมระยะยาวจากสถาบันการเงินของบริษัทย่อย

  ในปี 2547 บริษัทย่อยได้รับวงเงินสินเชื่อจากธนาคารนครหลวงไทย จำกัด (มหาชน)
  จำนวนรวม 693 ล้านบาท ซึ่งประกอบด้วย

-   วงเงินเพื่อใช้ซื้อที่ดินโครงการยูนิค พาร์ค จำนวนเงิน 240 ล้านบาท
    ซึ่งบริษัทย่อยได้เข้าซื้อที่ดินเพื่อทำโครงการ ยูนิค พาร์ค ในราคา 258.95 ล้านบาท

-   วงเงินค่าพัฒนาที่ดิน ค่าสาธารณูปโภคและค่าก่อสร้างบ้านในโครงการ จำนวน 388 ล้านบาท

-   วงเงินหนังสือค้ำประกันการก่อสร้างระบบสาธารณูปโภคในโครงการจำนวน 65 ล้านบาท

  เงินกู้ยืมระยะยาวดังกล่าวมีกำหนดชำระดอกเบี้ยทุกสิ้นเดือนโดยเริ่มตั้งแต่เดือนกันยายน 2547
  ซึ่งมีกำหนดชำระคืนเงินต้นภายใน 4 ปี
  โดยชำระคืนจากการปลอดจำนองบ้านในโครงการอัตราร้อยละ 80
  ของราคาซื้อขายหรือไม่ต่ำกว่าจำนวนเงินที่กำหนดในสัญญาเงินกู้

  อย่างไรก็ตาม คณะกรรมการของบริษัทย่อย (ยูนิค เรียลเอสเตท ดีเวลล็อบเม้นท์ จำกัด)
  ซึ่งประชุมเมื่อวันที่ 30 ตุลาคม 2550 ได้มีมติให้ชะลอการลงทุนโครงการดังกล่าว
  เนื่องจากสภาวะเศรษฐกิจและการเมืองที่ผันผวน
  ประกอบกับการที่มีปริมาณโครงการบ้านจัดสรรที่มากเกินความต้องการในปัจจุบัน
  บริษัทจึงมีความเห็นว่าสถานการณ์ดังกล่าวจึงยังไม่เอื้ออำนวยต่อการที่จะเริ่มโครงการยูนิค พาร์ค
  นอกจากนี้ โครงการก่อสร้างรถไฟฟ้าสายสีม่วง ช่วงบางซื่อ – พระนั่งเกล้า – บางใหญ่
  และช่วงบางซื่อ – สามเสน – ราษฎร์บูรณะ ของการรถไฟฟ้าขนส่งมวลชนแห่งประเทศไทย
  (รฟม.) มีโครงการจะเริ่มก่อสร้างในปลายปี 2551 และจะเห็นชัดเจนเป็นรูปธรรมมากขึ้นในปี
  2552 – 2553 โดยสถานีรถไฟฟ้าดังกล่าวจะอยู่ไม่ไกลจากที่ดินของบริษัทย่อย
  ซึ่งบริษัทย่อยเห็นว่าจะทำให้การคมนาคมในย่านนั้นสะดวก และส่งผลให้ที่ดินมีศักยภาพมากขึ้น
  และราคาที่ดินสูงขึ้น ดังนั้น หากบริษัทย่อยจะเริ่มก่อสร้างโครงการในช่วงปี 2552 – 2553
  ก็น่าจะเป็นผลดีแก่บริษัทย่อย
  ประกอบกับขณะนี้บริษัทมีความต้องการใช้พื้นที่ขนาดใหญ่เพิ่มเติมเพื่อจัดเก็บชิ้นงานและวัสดุก่อสร้างในโครงการก่อสร้างของบริษัท
  บริษัทจึงมีความประสงค์ที่จะขอเช่าพื้นที่ดังกล่าวจากบริษัทย่อย
  ซึ่งขณะนี้ได้มีการทำสัญญาเช่าระหว่างกันเรียบร้อยแล้ว

  ความสามารถในการชำระภาระหนี้สิน

  ในปี 2549 อัตราส่วนความสามารถในการชำระดอกเบี้ย ลดลงเป็น 0.39 เท่า
  เนื่องจากเมื่อเริ่มโครงการ หนี้สินในระยะสั้นจะเพิ่มขึ้น
  เนื่องจากการส่งงานและรับเงินค่างานยังไม่เกิดขึ้น ทำให้บริษัท
  ต้องใช้เงินกู้ในระยะสั้นในการชำระหนี้ค่าใช้จ่ายต่างๆ
  และเมื่อโครงการเริ่มรับค่างานได้ตามสัญญาการจ้างงานแล้วสภาพคล่องก็จะเพิ่มขึ้นเป็นลำดับ

  ในช่วงต้นปี 2550 บริษัทได้ลงนามในสัญญาจ้างสำหรับโครงการที่เลื่อนการลงนามมาจากปีก่อน
  บริษัทจึงมีความจำเป็นต้องใช้เงินทุนเพิ่มขึ้นสำหรับโครงการต่อเนื่องและโครงการใหม่
  บริษัทจึงมีเงินกู้ยืมระยะสั้นจากสถาบันการเงินและตั๋วเงินจ่ายเพิ่มขึ้น
  และมีภาระดอกเบี้ยจ่ายเพิ่มขึ้น ในขณะที่โครงการต่างๆ
  อยู่ระหว่างการส่งมอบงานและรอรับเงินค่างาน บริษัทจึงมีกระแสเงินสดจากการดำเนินงานใน ปี
  2550 ติดลบ ส่งผลให้อัตราความสามารถในการชำระดอกเบี้ยในปี 2550 ติดลบ 2.08 เท่า

  2. ส่วนของผู้ถือหุ้น

  ณ สิ้นปี 2548 ปี 2549 และปี 2550 บริษัทมีทุนจดทะเบียน ทุนที่ออกและชำระแล้ว
  มูลค่าหุ้นที่ตราไว้ และกำไรต่อหุ้นดังนี้

  (หน่วย: ล้านบาท)

+--------------------------------------+---------+---------+----------+
| รายการ                               | ณ สิ้นปี   | ณ สิ้นปี   | ณ สิ้นปี    |
|                                      | 2548    | 2549    |          |
|                                      |         |         | 2550     |
+======================================+=========+=========+==========+
| ทุนจดทะเบียน                           | 625.00  | 625.00  | 781.25   |
|                                      |         |         |          |
| ทุนที่ออกและชำระแล้ว                     | 500.00  | 500.00  | 625.00   |
|                                      |         |         |          |
| กำไรสะสม                             | 418.63  | 458.77  | 599.93   |
|                                      |         |         |          |
| มูลค่าหุ้นที่ตราไว้                         | 1       | 1       | 1        |
|                                      |         |         |          |
| กำไรต่อหุ้น                             | 0.44    | 0.08    | 0.27     |
|                                      |         |         |          |
| กำไรต่อหุ้นภายหลังปรับด้วยมูลค่าหุ้นที่ตราไว้เป็น  | 0.44    | 0.06    | 0.20     |
| 1 บาท                                |         |         |          |
+--------------------------------------+---------+---------+----------+

  ณ สิ้น ปี 2548 บริษัทมีทุนจดทะเบียนเพิ่มขึ้นจาก 500 ล้านบาทและ 625 ล้านบาท
  เพื่อรองรับการเพิ่มทุนและเสนอขายหุ้นแก่ประชาชนครั้งแรก (Initial Public Offering)

  ณ สิ้นปี 2549 และ ปี 2550 บริษัทมีกำไรสะสมที่เพิ่มขึ้นจาก 458.77 ล้านบาท และ 599.93
  ล้านบาท ตามลำดับ เนื่องจากบริษัทมีรายได้ที่เติบโตขึ้นและสร้างผลกำไรอย่างต่อเนื่อง

  กำไรต่อหุ้นของบริษัท (ภายหลังปรับด้วยมูลค่าหุ้นที่ตราไว้เป็น 1 บาท) ในปี 2549 และปี 2550
  เท่ากับ 0.08 บาท และ 0.27 บาท ตามลำดับ

  3. อัตราส่วนโครงสร้างเงินทุน

  อัตราส่วนหนี้สินต่อส่วนของผู้ถือหุ้น ในปี 2549 และ ปี 2550 เท่ากับ 1.73 เท่า และ 1.89
  เท่า ตามลำดับ ในปี 2549 บริษัทมีอัตราส่วนหนี้สินต่อส่วนของผู้ถือหุ้น เพิ่มขึ้นเล็กน้อยจากปี
  2548 เนื่องมาจากเมื่อเริ่มโครงการ หนี้สินในระยะสั้นจะเพิ่มขึ้น
  เนื่องจากการรับเงินค่างานยังไม่เกิดขึ้น ทำให้บริษัท
  ต้องใช้เงินกู้ในระยะสั้นในการชำระหนี้ค่าใช้จ่ายต่างๆ
  และเมื่อโครงการเริ่มรับค่างานได้ตามสัญญาการจ้างงานแล้วสภาพคล่องก็จะเพิ่มขึ้นเป็นลำดับ

  ในปี 2550 บริษัทมีอัตราส่วนหนี้สินต่อส่วนของผู้ถือหุ้น เท่ากับ 1.89 เท่า เพิ่มขึ้นจากปี 2549
  เนื่องมาจากเมื่อเริ่มโครงการ หนี้สินในระยะสั้นจะเพิ่มขึ้น ทำให้บริษัท
  ต้องใช้เงินกู้ในระยะสั้นในการชำระหนี้ค่าใช้จ่ายต่างๆ
  และเมื่อโครงการเริ่มรับค่างานได้ตามสัญญาการจ้างงานแล้วสภาพคล่องก็จะเพิ่มขึ้นเป็นลำดับ

นอกจากนี้ยังมีเงินรับล่วงหน้าจากลูกค้าเพิ่มขึ้น และจะทยอยลดลงเมื่อได้รับเงินค่างาน

  4. ภาระผูกพันและหนี้สินที่อาจจะเกิดขึ้น

  ในปี 2550 บริษัทมีภาระผูกพันและหนี้สินที่อาจจะเกิดจากคดีฟ้องร้องดังนี้

1)  บริษัทถูกฟ้องร้องเรียกค่าเสียหายจากการผิดสัญญาจำนวน 3 คดี จำนวนเงินรวม 31.6
    ล้านบาท โดย 2 คดี (จำนวนเงินรวม 30.2 ล้านบาท) อยู่ระหว่างการพิจารณาของศาลฎีกา
    และบริษัทได้ตั้งค่าเผื่อผลเสียหายที่อาจจะเกิดขึ้นจากคดีฟ้องร้องดังกล่าวตามคำพิพากษาของศาลอุทธรณ์ไว้ในบัญชีจำนวนเงิน
    18.7 ล้านบาท ส่วนอีก 1 คดี (จำนวนเงิน 1.4 ล้านบาท)
    อยู่ระหว่างการพิจารณาของศาลอุทธรณ์
    และบริษัทได้ตั้งค่าเผื่อผลเสียหายจากคดีฟ้องร้องดังกล่าวตามคำพิพากษาของศาลชั้นต้นไว้ในบัญชีจำนวนเงิน
    1.4 ล้าน ผลที่สุดของคดีดังกล่าวไม่สามารถทราบได้ในขณะนี้

2)  บริษัทย่อยถูกฟ้องร้องเรียกค่าเสียหายจากการผิดสัญญาจำนวน 2 คดี
    ซึ่งเป็นคดีที่เกิดขึ้นก่อนที่บริษัทจะเข้าไปถือหุ้นในบริษัทย่อย
    โดยเป็นคดีระหว่างลูกค้าในโครงการจำนวนเงินรวม 0.8 ล้านบาท โดยคดีหนึ่ง (จำนวนเงิน
    0.5 ล้านบาท) อยู่ในระหว่างการพิจารณาของศาลฎีกา ส่วนอีกคดีหนึ่ง (จำนวน 0.3
    ล้านบาท)
    อยู่ในระหว่างการพิจารณาของศาลอุทธรณ์ผลที่สุดของคดีดังกล่าวไม่สามารถทราบได้ในขณะนี้
    อย่างไรก็ตาม
    บริษัทย่อยได้บันทึกค่าเผื่อผลเสียหายจากการฟ้องร้องดังกล่าวไว้ในบัญชีจำนวนเงินรวม 0.8
    ล้านบาท

    1.  ปัจจัยและอิทธิพลที่อาจมีผลต่อการดำเนินงานหรือฐานะทางการเงินในอนาคต

  จากแผนการลงทุนสำหรับโครงการขนาดใหญ่ภาครัฐ (Mega Project) ในช่วงปี 2548 –
  2552 กลุ่มลูกค้าที่ทางบริษัทคาดว่าจะเข้าร่วมในการประมูลงานจะกระจายอยู่ในกลุ่มสาขาทั้งสิ้น
  3 สาขา ได้แก่ สาขาโครงการขนส่งมวลชนขนาดใหญ่, สาขาคมนาคม, และสาขาทรัพยากรน้ำ
  รวมวงเงินจากภาครัฐบาลทั้งสิ้น 8.47 แสนล้านบาท
  ซึ่งในส่วนโครงการขนส่งมวลชนขนาดใหญ่และคมนาคมนั้น
  ส่วนใหญ่เป็นโครงการเพื่อแก้ไขปัญหาการจราจรในเขตกรุงเทพมหานครและปริมณฑลในระยะเร่งด่วน
  ระยะปานกลาง และระยะยาว ดังนั้น
  บริษัทคาดว่าจะได้รับผลดีจากการขยายการลงทุนด้านสาธารณูปโภคดังกล่าว

  อย่างไรก็ตาม โครงการขนส่งมวลชนขนาดใหญ่และคมนาคมดังกล่าวนี้
  ยังคงมีความเสี่ยงจากการเปลี่ยนแปลงสภาพเศรษฐกิจ การเมือง นโยบายภาครัฐ
  และความเสี่ยงจากการที่บริษัทอาจถูกกล่าวหาว่ามีการกีดกันหรือมีการสมยอมกับผู้รับเหมาอื่นในการเสนอราคาต่อหน่วยงานของรัฐในอนาคต
  อีกทั้งราคาวัสดุก่อสร้างซึ่งเป็นองค์ประกอบสำคัญในการก่อสร้างมีแนวโน้มที่สูงขึ้นจากความต้องการในการก่อสร้างของผู้ประกอบการ
  ประกอบกับอัตราดอกเบี้ยที่มีแนวโน้มเพิ่มสูงขึ้นอาจส่งผลให้ต้นทุนในการรับเหมาก่อสร้างและต้นทุนของโครงการ
  อสังหาริมทรัพย์เพิ่มสูงขึ้นซึ่งอาจกระทบต่อผลประกอบการของบริษัท อย่างไรก็ตาม
  บริษัทมีการป้องกันความเสี่ยงจากราคาวัสดุก่อสร้างที่เพิ่มสูงขึ้นด้วยการคำนวนต้นทุนวัตถุดิบล่วงหน้าก่อนการประมูลงานและจัดทำสัญญาซื้อขายวัตถุดิบล่วงหน้า
  รวมทั้งได้รับชดเชยจากการเปลี่ยนแปลงของราคาต้นทุนการก่อสร้างตามสูตรที่ใช้ในการปรับราคา
  (Escalation Factor หรือค่า K) ดังนั้น
  บริษัทจึงสามารถลดความเสี่ยงจากราคาวัสดุก่อสร้างที่ปรับเพิ่มขึ้นได้

  และบริษัทมี โรงงานประกอบและเชื่อมเหล็ก
  ซึ่งจะช่วยเสริมสร้างศักยภาพทางการแข่งขันให้กับบริษัทให้เข้มแข็งยิ่งขึ้น

2.  ค่าตอบแทนของผู้สอบบัญชี

  ในรอบปีบัญชี 2550 บริษัทได้มีการจ่ายค่าตอบแทนให้กับสำนักงานสอบบัญชีที่ผู้สอบบัญชีสังกัด
  โดยเป็นค่าตอบแทนจากการสอบบัญชี (Audit Fee) สำหรับบริษัท บริษัทย่อยและกิจการร่วมค้า
  จำนวน 2,795,000 บาท โดยบริษัทไม่มีภาระค่าบริการอื่น (Non – Audited Fee)
  ที่จะต้องชำระให้กับผู้สอบบัญชี สำนักงานสอบบัญชีที่ผู้สอบบัญชีสังกัด
  และบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดแต่อย่างใด